text:
Ibiheri byo mu maso (acné) ni indwara ikunze kubaho cyane. Bifatira mu twenge tw’ubwoya bw’uruhu, mu maso, rimwe na rimwe bikagera no mu mugongo, ku ntugu no mu gituza.
Bitangira kwigaragaza mu bugimbi (ku myaka igera kuri 12/13), kandi bikamara igihe kinyuranye. Akenshi, bigenda bishira uko umwana akura, bikarangira hafi mu myaka 20, uretse ko bishoboka gukomeza no hejuru y’iyo myaka. Mu kenge k’uruhu hitsindagiramo imyanda igafunga (bouchon dékératine), iyo myanda (comédon) ifunga akenge, bikabuza imyanda ivanze n’ibinure gusohoka, bigatuma aho ako kenge kari habyimba wahakanda hagasohokamo ibintu bimeze nk’amashyira ariko bifatiriye cyane.
Ibinure bifatiriwe mu mubiri bibora vuba bikabyara ibimeze nk’amashyira maze aho biri hakagaragara akabyimba gato.
Habaho ubwo iyo ndwara ifata mu buryo butandukanye. Byongerwa cyane n’ibiribwa bikize ku masukari no ku binure, by’umwihariko za shokola. Ariko vitamini A no kota izuba ndetse no guhumeka umwuka mwiza ubonwa n’abakora imyitozo ngororamubiri birabikiza.
Ibiyitera :
Ahanini ikururwa n’inkurikizi z’imisemburo ishinzwe gutunganya iby’imyororokere y’abantu igakoresha cyane cyane imyanya ndangagitsina yose, iy’imbere mu mubiri n’igaragara inyuma. Nk’umusemburo witwa esitorojeni (Oestrogènes) uzitira isohoka rw’imyanda y’ibinure, ariko uwa andorojeni (androgènes) wo ugatuma bisohoka cyane (ukabyongera).
Hari n’ibindi, nk’imirire, intekerezo zitameze neza, n’aho umuntu aba, ni ukuvuga ikirere (facteurs alimentaires, psychiques et climatiques), bishobora gutuma byiyongera cyangwa bikagabanuka. Ku bagore, ibiheri byo mu maso (acné) bishobora kwiyongera mu minsi ibanziriza imihango, bikagabanuka cyangwa bigashira iyo atwite.
Kubivura :
Ku bagore, ni ngombwa gukosora imivurungano y’ibihe by’imihango, kwibanda ku ndyo ikize kuri Vitamini A, kugabanya amasukari n’ibinure, ariko by’umwihariko, ukareka ibikomoka ku nyamaswa. Shokola irayongera cyane, ni ukuyicikaho niba udashaka kurwara. Ushobora no kugakanda ukakamena, ibirimo bigasohoka.
Mu gitabo « Conseils pratiques en cas de …, V1, p. 149 » baragira icyo bakomeza kuyitubwiraho :
Kuyirinda no kuyivura :
Gukunda kuba ahantu hari umwuka mwiza, gukora imyitozo ngororamubiri, kugira gahunda nziza y’imirire, gutoza amara gukora neza, urya kenshi indyo itayananiza nk’ibinyampeke n’imboga rwatsi, kunywa amazi.
Kwirinda kubangamira uyirwaye
Gukoresha ibintu bikize ku myunyu ngugu cyane cyane nka Manganeze n’umuringa (cuivre)
Imiti ikoreshwa imbere mu mubiri (traitement interne) :
Imirire :
Kugabanya mu buryo bugaragara umunyu, amasukari n’amavuta. Kureka inyama n’ibinure bikomoka ku nyamaswa byose, inzoga, n’ibindi biyobyabwenge nka kafeyine yo mu cyayi no mu ikawa cyangwa nikotine yo mu itabi, n’ibindi, ibiribwa by’ibinyenganda (aliments raffinés) byahinduriwe kamere yabyo y’umwimerere (dénaturés), imikati na za konfitire byo mu mangazini. Guha cyane agaciro ibiribwa byifitemo ubugingo (aliments vivants) : ni ukuvuga ibinyampeke, ubuki, igi ribisi, amata y’ikivuguto. Iby’ibanze bigomba gukoreshwa ni imboga rwatsi n’amatunda. Iyo amatunda ariwe ari menshi, ni ngombwa ko aribwa yonyine, adafatanirijwe hamwe n’ubundi bwoko bw’ibiribwa, icyo gihe ni ukurya aguhagije. Ni byiza kujya ugera igihe runaka ugafata amagaburo agizwe n’amatunda gusa, utibagiwe amatunda ya date (dattes), akize ku myunyu y’ubutare (fer) na manyeziyumu : ibyo bintu bikora ibitangaza mu gukiza indwara y’ibiheri mu maso. Ni ngombwa kandi gukoresha imboga zifite ubushobozi mu gukiza, nk’amashu, piseniliti na navet. Ibyiza ni ukubirya ari bibisi, bikaribwa mbere yo kurya ibindi biribwa (hors d’œuvre). Kunywa imitobe y’imboga, ikiyiko 1 cyangwa 2 (cuillerées à café) ku igaburo.
Umutobe wa piseniliti : wongerera umwijima n’agasabo k’indurwe y’umwijima imbaraga kandi ukabivura, ndetse ukabikuramo imyanda ibitera kurwara, nk’uko usukura n’umubiri wose muri rusange uwukuramo imyanda. Ni inshuti magara y’umwijima, impyiko n’umutima. N’ibindi (Reba amafoto hasi)
Gukoreshereza icyarimwe umutobe w’amashu n’uwa bouleau, kuko bikize cyane kuri vitamini A na B1, kuko zigarurira umubiri imbaraga zikawufasha kwiyondora, kandi zikawutera imbaraga (reconstituants et énergétiques).
Gukunda kwituma kuri gahunda idahindagurika kandi ihoraho ku masaha yagenwe, ibyo ukabibashishwa no gukunda kurya ibintu bikize kuri seliloze nk’imboga zifite ibara ry’icyatsi kibisi, umutsima (umugati) w’ibinyampeke byuzuye, imboga mbisi, amatunda y’uburyo butandukanye, no kunywa amazi y’ibimera ndetse n’ibindi byose bikoreshwa mu kurwanya impatwe.
Gukoresha kenshi ibikize kuri vitamini A kuko iyo vitamini ari umuti w’iyo ndwara mu buryo bugaragara, kuko itunganya uruhu.
Ushobora no gukoresha umutobe w’ibimera bimwe na bimwe nka kereso, tungulusumu, onyo, igisura, pisseniliti, ingano zimeze.
Ndetse no kota izuba ku rugero rwiza ntibikwiye kwirengagizwa.
Ibumba :
Nimugoroba ugiye kuryama, kubanza wavanga akayiko gato k’ibumba ry’icyatsi (argile verte) cyangwa iry’umweru (argile blanche) mu gice cy’ikirahuri (½) cy’amazi akonje bikarara bivanze, kubinywa mu gitondo ari nta kindi kintu wari washyira mu nda.
Imiti ikoreshwa inyuma ku mubiri (traitement externe) :
Kugira isuku :
Ni ingenzi kugira ngo bihagarike ubwo burwayi. Gukaraba mu maso inshuro nyinshi ku munsi kandi neza. Guhinduranya ibikarabisho (gants, serviettes de toilette, taies d’oreiller ou traversin). Kugira cyane isuku y’imisatsi, kandi ikogoshwa ikaba migufi. Kwirinda gukoresha amasabune asanzwe ahubwo hakajya hasimburanywa amasabune bakoze bifashishije amavuta ya elayo n’ubuki (cyangwa kwisiga ayo mavuta).
Kuvurisha ibimera n’ibumba (phytotherapie et argile) :
Igisura, pensée sauvage, imbatabata, gukoresha amazi yabyo (gufata garama 30 z’ikimera mu cya kabiri cy’ikirahuri cy’amazi, kubicanira iminota 10), babikoresha mu kuyakaraba (lavages) cyangwa mu bipfuko (compresses).
Guhomera ku ruhu ibumba ryinshi rifite umubyimba munini, ukarihomera mu maso, bikamaraho iminota 10. Ni byiza ko mbere yo kurihomeraho, ubanza kuhapfukira ibitambaro byatumbitswe mu mazi ashyushye yacaniranywe n’ibimera bimwe nka bardane (amababi) + bouleau (igishishwa cy’igiti) + mauve (amababi) + sureau (indabyo). Gufata garama 50. Mu kurangiza imikoreshereze y’uwo muti, kwisiga umutobe w’indimu, maze ukabireka bikiyumisha.
Inshuro 1 cyangwa 2 mu cyumweru, gukoresha ikimera bita matricaire, bagacanira amazi agashyirwa mu kintu gitobaguye hejuru ukicaraho ucumbirwaho n’umwotsi wabyo. Noneho ugakanda twa duheri, ariko ukirinda gukoresha urwara, ahubwo ugakoresha intoki 2 wifashishije udupapuro tworohereye. Kugira ngo wirinde ko hababuka, wahita upfukiraho ibitambaro batumbitse na none mu mazi ya matricaire.
Kwisiga mu maso inyanya ugakuba cyaneizo bakekaguyemo ibice maze noneho mu gitondo cyaho ukifashisha amababi avungavunze y’ikimera bita oseille. Buri gihe cyose kubirekeraho bikarangizaho iminota 30 maze ukabona gukurikizaho kwisukaho amazi afutse.
Gukandakanda ibibabi by’ishu buhoro buhoro kugeza igihe amazi yabyo atangiriye gusohokamo, kubigerekeranya ari bitatu ukabishyira ku ruhu. Ibi byongerera imbaraga inyama z’umubiri n’uruhu kandi bigasohora imyanda ibirimo. Kurekeraho ayo mashu washyizeho wayahambirije igitambaro (bande), mu gihe kiri hagati y’igice cy’isaha n’isaha yose. Noneho ukisiga mu maso uwo mutobe wavuye muri ayo mashu wakoresheje.
Kuvurisha ibyaremwe bindi (traitement physique) :
Izuba n’imisozi (soleil et montagne) :
Kuvura iyo ndwara y’ibiheri mu maso bisaba kwihangana no kudatezuka k’umurwayi, kuko akenshi bimara igihe kirekire. Akenshi bisaba amezi menshi kugira ngo ugere ku cyo uba umaze igihe kinini utegereje, ndetse wakira bigasa n’aho wongeye gusubizwa ubuzima wari waratakaje.
Source ubugorozi.org


c: text/html

text:
Muhanga:Abakora ubucukuzi baributswa gushyiraho ingamba zo kurengera Nyabarongo
Yanditswe na NIYONSENGA SCHADRACK
Akarere ka Muhanga ni kamwe mu turere tubarizwamo ishoramari ry’ubucukuzi bw’amabuye y’agaciro, ako karere kandi ni na kamwe mu dukora ku cyogogo cy’umugezi wa Nyabarongo.
N’ubwo hashyizwe imbaraga nyinshi mu bikorwa byo kubungabunga icyo cyogogo, abakora mu bikorwa by’ubucukuzi bw’amabuye y’agaciro baributswa gukomeza gushyiraho ingamba zo kurengera ibidukikije, kuko bitabaye ibyo imbaraga zashyizwemo nta cyo zageraho.
Ibi barabisabwa mu gihe byagaragaye ko bamwe mu bacukura amabuye y’agaciro hafi y’Umugezi wa Nyabarongo, cyane cyane abacukura mu buryo butemewe n’amategeko, bagira uruhare mu kwangiza uyu mugezi, binyuze mu kuba ibitaka bacukura bitwarwa n’isuri ikabijugunya muri uyu mugezi, ndetse no kuba mu gihe cyo koza ayo mabuye badacunga neza amazi bakoresha, bityo ayo mazi akamanukira muri Nyabarongo asa nabi.
Umuturage utuye mu kagari ka Matyazo, Umurenge wa Mushishiro, yabwiye Imvaho Nshya ko abona bamwe mu bacukura amabuye y’agaciro bagira uruhare mu kwanduza amazi ya Nyabarongo.
Yagize ati: “Uyu mugezi ahanini wangizwa na bamwe mu bakora mu mabuye y’agaciro, ni bo batuma uhora usa n’inzoga y’urwagwa, aya mazi ubundi abayobozi batubwiye ko tugomba kuyabungabunga, tugakora imirwanyasuri ariko biratubangamira kubona akomeza kuba yanduye.”
Umuyobozi w’Akagari ka Matyazo, Manirarora Godefroid, na we yemeza ko abakora mu bucukuzi bw’amabuye bagiraga uruhare mu kwangiza Nyabarongo, ariko akanemeza ko bakomeza kubaganiriza kandi ko bagenda bahinduka, ku buryo ubu batangiye gukora ibikorwa byabo neza batangiza uyu mugezi.
Ati: “Muri aka kagari kacu dufite kampani imwe icukura amabuye, ikorera mu mudugudu wa Nyagasozi, mu minsi ishize abanyabirombe bafite ibyangombwa bakora mu buryo bwemewe n’amategeko bagiranye inama n’ubuyobozi bubasobanurira mu buryo bwa gihanga uko bashobora gucukura batangije uyu mugezi.
Ibyo rero barabitangiye, ubu hari imashini ibafasha kuzamura amazi bakayajyana imusozi ntibakorere mu mugezi hepfo.”
Gitifu Manirarora avuga ko mbere yo kubona izo mashini, abacukuzi koko bangizaga Nyabarongo cyane kuko bakoreraga mu migezi igenda ica mu misozi ikiroha muri Nyabarongo, ibyo ngo byatumaga Nyabarongo yandura cyane ndetse ikanahoramo isuri.”
Umuyobozi w’Akarere ka Muhanga, Uwamariya Beatrice, avuga ko kuri ubu bakomeje kugenzura imikorere y’abacukuzi bafite ibyangwombwa ari nako barushaho gukumira abajya muri iryo shoramari batemewe n’amategeko, kuko ahanini ari bo banangiza Nyabarongo.
Yagize ati : “Ubu turimo gukora ubugenzuzi kugira ngo turebe niba iyo babemereye gucukura bakomeza kubahiriza amabwiriza bahabwa arimo no kutangiza Nyabarongo.
Baba bagomba gufata neza aho bacukuye kandi barangiza bakahasubiza uko bahasanze, ibyo byose tubirebaho.”
Icyogogo cya Nyabarongo ni kimwe mu bibumbatiye ubukungu bw’u Rwanda, binyuze mu mishinga itandukanye igikorerwamo nk’iy’ubuhinzi. By’umwihariko Umugezi wa Nyabarongo ufasha u Rwanda mu kubona umuriro w’amashanyarazi binyuze ku ngomero ziwubatseho.

robotstxt: allowed

filter: keep


text:
Umusaza Ntibazirikana yishimira ko yabashije kubona umwami Mutara III Rudahigwa
Umusaza Ntibazirikana Venant utuye mu murenge wa Kagogo, akarere ka Burera, avuga ko mu bintu yibuka cyane bikamushimisha byabaye akiri umusore ari uko yabonye imbona nkubone umwami w’u Rwanda Mutara III Rudahigwa ubwo yanyuraga mu gace yari atuyemo.
Uyu musaza, ufite imyaka 77 y’amavuko, avuga ko ubwo yari afite imyaka 16 y’amavuko, umwami Mutara wa III Rudahigwa yanyuze mu gace atuyemo, icyo gihe hitwaga muri Bukamba, aturutse muri Uganda.
Ngo yibuka ko uwo mwami yari umusore kandi muremure cyane asumba abantu bose bari bahari. Ngo uwari Umushefu wa Bukamba na Ndorwa icyo gihe, witwaga Bisamaza, niwe wararitse abaturage kugira ngo bajye kwakira umwami bamubyinira.
Agira ati: “Umwami Rudahigwa naramubonye. Yaturukaga i Bugande akanyura aha ari mumodoka. Yari umugabo muremure wirabura. Muremure cyane, umusore.”
Akomeza avuga ko abantu benshi bari bagiye kumusanganira, bifuza kumureba , bamwe babyina abandi baririmba kugira ngo anezerwe.
Ngo umwami Mutara wa III Rudahigwa nawe yavuye mu modoka yari arimo maze aza kuramutsa abaturage bamwishimiye.
Umwami Mutara III Charles Léon Pierre Rudahigwa yaranzwe n’ingendo nyinshi mu mahanga ndetse no mu gihugu imbere. Ibyo bituma uyu mwami aba umwe mu bami b’u Rwanda bagaruka mu mateka y’Abanyarwanda kandi bakamuvuga ho byinshi.
Uyu mwami yavutse mu mwaka wa 1912 atanga tariki ya 25/07/1959, i Bujumbura mu Burundi ubwo yari amaze kuvurwa umutwe n’abaganga bo mu gihugu cy’Ububiligi.
Norbert NIYIZURUGERO
Ibitekerezo ( 1 )
Ubuse iyinkuru mwanditse ko mutayirangije icyo yariga
mije niki? mugomba kunonosora inkuru,


text:
ITANGIRIRO 12.1-3
1.Uwiteka ategeka Aburamu ati “Va mu gihugu cyanyu, usige umuryango wanyu n’inzu ya so, ujye mu gihugu nzakwereka.
2.Nzaguhindura ubwoko bukomeye, nzaguha umugisha, nzogeza izina ryawe, uzabe umugisha.
3. Kandi nzaha umugisha abakwifuriza umugisha, kandi uzakuvuma nzamuvuma, kandi muri wowe ni mo imiryango yose yo mu isi izaherwa umugisha.
Uyu uvugwa muri iri jambo ni Aburamu umuhungu wa Tera, umucuruzi w’ibigirwamana.
Igihe cyarageze, Aburamu yibaza ku bucuruzi bwa se, arabuhinyura, ahubwo yibwira ko hariho Imana nyamana, bituma imwiyereka, inamutegeka gusiga umuryango we n’inzu ya se akajya aho izamwereka;
Nawe hari ibintu bya kera ugomba kwiyambura (Kamere n’ibyaha), ukabisiga (1Petero2.1), ukumvira Imana nk’uko Aburamu yagenje,
Kuko kumvira Imana birimo inyungu nyinshi, ziruta cyane kuba umuntu yakwiringira ikindi kintu icyo ari cyo cyose, kandi kuko nta kirogoya umugambi w’Imana, iyo wemeye kugira ibyo usiga, na yo iraza ikagendana nawe; nk’uko Imana yagarutse kuri Aburamu ikamuyobora agakomereza i Kanani igihe yari amaze kwitandukanya na Loti(Itangiriro 13.11), ni ko n’umukristo azajya mu ijuru ari uko yamaze kwitandukanya n’ibyaha:
Nyamara umuntu ajya yanga gukizwa neza, yibwira ko nahamya Kristo muri byose azahomba, ikamutera kuyembayemba, agasubira mu byaha (ubusambanyi, ubujura, ruswa, n’ibindi) kugira ngo abone indonke.
Nyamara "Kubaha Imana iyo gufatanije no kugira umutima unyuzwe kuvamo inyungu nyinshi,kuko ari nta cyo twazanye mu isi kandi nta cyo tuzabasha kuyivanamo" (1Timoteyo 6.6-7).
Aburamu na Sarayi rero bamenye ko ikintu k’ibanze mu buzima ari ukumvira Imana, bituma na yo ibaha umugisha nk’uko umubyeyi wese asabira umugisha umwana we umwubaha, akamwumvira;
Nawe biragukwiriye ko muri iyi nzira umenya icy’ibanze, maze ugasaba Imana ikakweza rwose, ukayumvira, kuko ari bwo izabana nawe.
Ijambo ry’Imana na ryo ritubwira ngo:"Mubanze mushake ubwami bw’Imana no gukiranuka kwayo, ni bwo ibyo byose muzabyongererwa" (Matayo 6.33).
Dukwiriye kubaho uko Imana ishaka, aho kubaho uko twishakiye!
[email protected]


text:
Umurinzi 15: Umwanzuro
Umwanzuro
8) Ibikorwaremezo: muri ya gahunda yo kwihutisha iterambere Nyakubahwa, twabashije kugeza amashanyarazi n’amazi ku baturage ku kigereranyo cya 70%. Twashyize kandi imbaraga mu bijyanye no gushyigikira ikoranabuhanga twubaka iminara nka Kalisimbi, dushyira mu gihugu hose ama « cable ya fibre optique » kugira ngo umuyoboro wa internet wihute. Twubatse kandi amagorofa hirya no hino mu murwa mukuru wa Kigali, kugira ngo duhe isura nziza igihugu cyacu, ari na ko dushimangira gahunda yo kwigira. Nyamara aha mu gisobanuro cy’imandwa bazaba bavuga bati: Mwami Nyaguhora ku ngoma, twifashije ibikorwa remezo kugira ngo sosiyete zawe zo kubaka zibone isoko ritubutse, nuko dufata amafaranga mu isanduku y’ubwiteganyirize bw’abakozi no muri Banki nkuru twubaka imiturirwa muri Kigali, twubaka n’umunara wa Kalisimbi wakuzaniye akayabo, ariko ubu tukaba nta wundi musaruro twabashije kuwubyaza kimwe na fibre optique, byose twabikoreye kugira ngo unezerwe mwami wacu. Ikindi kandi ubu twakuboneye undi mushinga uzarushaho kukunezeza wo kubaka ikibuga cy’indege cya Bugesera, aho byitezwe ko uzazamura umutungo wawe ku kigero gishimishije cyane. Ni muri urwo rwego dusabira Imandwa James Musoni kuguma ku mwanya afite ubu, kugira ngo akomeze agucungire neza iyo mishanga, kuko nubwo twese mu mandwa tuzi ko ari umuswa mu bisanzwe, ariko mu bijyanye no kuroba agafaranga araturusha twese. Icyo tukwemereye kutazakora ni ukutubaka ibitaro, amashuri n’amasoko mu cyaro, kugira ngo hatazagira undi wazabibyaza umusaruro igihe tuzaba twatakaje ubuyobozi. Ikindi kandi ubu amabwirizwa yaratanzwe mu nzego zose, ko inama zose zizajya zikorerwa muri Kagame Convention Center (dore ko hari n’abibeshya bakayita uko ititwa bajijisha kandi badaha izina ryawe igitinyiro n’igikundiro rifite, maze bakayita bibeshya ngo ni Kigali Convention Center. Ibi na byo twarabibabujije).
9) Ubukerarugendo: Mu bukerarugendo Nyakubahwa, twabashije kuzamura ibiciro byo gusura íngagi mu birunga, kugira ngo byongere umusaruro w’amadovizi. Ndetse tunabasha kubaka hotel nshya y’icyitegererezo mu birunga “ Bisate Eco Lodge”. Tukaba kandi twaranakomeje kwamamaza igikorwa cyo kwita izina, aho umuhango witabirirwa n’ibihangange biva hirya no hino ku isi. Nk’uko mumaze kubisobanukirwa, aha imandwa nkuru izaba igira iti Nyakubahwa, ibikorwa byo gusura ingagi twakoze ibishoboka byose kugira ngo dukumire abadafite agatubutse baza kuzireba, ahubwo tubigire igikorwa cy’abagira icyo bazana koko, bityo na business mukorera mu birunga zunguke. Tukaba tunabashimira ko mwabashije gutaha Hotel nziza nka “ Bisate Eco Lodge”, aho izadufasha cyane mu bikorwa byo kubakorera lobbying. Ntitwibagiwe kandi gukangurira abakozi bacu kujya bateganya abakobwa beza bo gufasha abo bakire kugira ngo ibiruhuko byabo birusheho kubanezeza.
10) Imiyoborere myiza: Mu Rwego rw’ imiyoborere myiza twabashije guha amabwiriza asobanutse abayobozi b’inzego z’ibanze, tunifashisha gahunda ya DASSO, Community policing, akagoroba k’ababyeyi, umuganda n’ibindi kugira ngo abaturage tubatoze kugira discipline no kubaha ubuyobozi. Ni no muri urwo rwego ikigo cy’igihugu cy’imiyoborere “RGB” ndetse n’itorero ry’igihugu bagiranye ubufatanye mu kongerera ubushobozi n’ubumenyi inzego zose z’abanyarwanda, hibandwa cyane cyane ku rubyiruko. Mu mvugo nyayo bazaba bagira bati: Nyakubahwa Mwami wacu, Nk’uko mwabidusabye, twashyizeho gahunda zigamije kurinda ibyo mwagezeho, duhatira rubanda kubaha buhumyi gahunda zanyu, tubatoza umuco wo kudasobanuza, abashaka kuzana umutwe ukomeye tubashyikiriza ubucamanza bubashyira aho bagomba kuba, tunatoza urubyiruko ko nta yindi mana babona ibaruta nyaguhora ku ngoma, kandi ko bagomba kuzabarwanira bikiza abashaka kubanyaga ibyo mwabagejejeho.
Mugusoza rero, Nyakubahwa Mwami nyaguhora ku ngoma, Ntwari yacu Paul Kagame, turagushimira ko watugize twese “The chosen ones” (intoranywa) ku bw’izo mpamvu tukaba twarageze ku iterambere rishimishije mu ngo zacu, tukaba tutari nka ba bikorezi b’ibikarito. Ni yo mpamvu tuzahora tubahimbaza igihe cyose.
UMUSOZO
Umusomyi w’iyi nyandiko twabagejejeho ijyanye mu by’ukuri n’ibyo guverinoma ya Kagame yita Umwiherero, yashakaga kubereka ko umusaruro wonyine uva muri uriya mwiherero ari ugusesagura umutungo wa Rubanda, gushimangira no kwibutsa abayobozi ko bari muri military junta government
( Ubutegetsi bw’imbunda”). Ko kubera izo mpamvu nta wugomba kwibeshya ko yize ngo yibwire ko yakoresha ubwenge bwe mu bijyanye n’ímiyoborere ya Perezida Kagame. Kwica impunzi z’abanyekongo bikaba byari nk’ikimenyetso yabahaye ko nta n’umwe azihanganira ko yakoma mu nkokora umushinga we witwa “ Rwanda” aho yaba ava hose n’uwo yaba ari we wese. Nk’uko yabivuze u Rwanda ni urwe, we wenyine, uzashaka kumurwanya azarusenya anarusenyereho abarimo bose.
Murakoze.
No Comments Yet
Laisser un commentaire
Vous devez être connecté·e pour rédiger un commentaire.


text:
MINALOC yababajwe n’abahawe inka bakazifata nabi zikabura umukamo
Yanditswe na KANAMUGIRE EMMANUEL
Minisiteri y’Ubutegetsi bw’Igihugu isaba abahabwa inka batishoboye kujya bazifata neza zikabaha umukamo ukwiye.
Hari abafite inka zakagombye kuba zikamwa amalitiro 15 ariko ubu zikaba zitarenza amalitiro atatu.
Umunyamabanga wa Leta ushinzwe iterambere ry’abaturage muri MINALOC, Harelimana Cyriaque, yavuze ko gufata inka nabi bidakwiye kuko bituma zidatanga umukamo.
Yabwiraga abo ni bamwe mu batujwe mu Mudugudu w’Ikitegererezo wa Nyundo mu Murenge wa Mugunga mu Karere ka Gakenke.
Harelimana yari mu ruzinduko rwo gusura ibikorwa by’iterambere byemewe n’Umukuru w’Igihugu mu rwego rwo gusuzuma ko bishyirwa mu bikorwa neza.
Bamwe mu bafite inka zidakamwa uko byakagombye bavuga ko umukamo muke uterwa n’uko ubwatsi bwari bumaze igihe bwaragabanutse kubera izuba ryinshi.
Nyiramana Clementine yagize ati: “Nkama litiro eshatu ariko ntabwo zihagije, nifuza ko nakama litiro 15 nk’uko n’abandi bazifite bavuga ko ari zo bakama.”
“Kuba zikiri nkeya ni ukubera ko zirwaye ifumbi n’ubwatsi bukaba budahagije. Kugira ngo umukamo wiyongere, twiyemeje kuzigaburira bihagije kandi na veterineri yemeye ko agiye kuzivura.”
Mukeshimana Dancille we yagize ati: “Twari tumaze iminsi tubura ubwatsi kubera izuba ariko kuko imvura yaguye nta kibazo tuzongera kugira. Tugiye gutera ubwatsi, dufite ahantu baduhaye tubuteye izuba rirava buruma, tugiye kongera kuhatera.”
Yunzemo ati “Ikindi twifuza ni uko bakongera bakatuzanira ibiryo by’inka, mbere barabituzaniye tubona bifite icyo bitanga bongeye kuturwanaho twashima cyane.”
Harelimana Cyriaque yasabye ko aba baturage bongera imbaraga mu bworozi kugira ngo umusaruro utegerejwe kuri buri mushinga igihugu cyashyizemo amafaranga uboneke.
Yasabye abayobozi gukomeza kwegera abaturage bakabafasha gukemura ibibazo bahura na byo.
Yagize ati: “Turasaba ko amatungo agira umukamo mwinshi abana n’ababyeyi bakanywa amata bakabona n’ayo basagura bakagurisha. Birasaba ko twongeramo imbaraga n’ugize ikibazo tukakimenya kitaratinda cyane; ubwoko bw’inka zatanzwe ni ubutanga amata menshi. Zatanzwe kugira ngo abantu babone ayo banywa banasagure ayo bagurisha kugira ngo babashe gukemura ibindi bibazo bagire iterambere”.
Yakomeje agira ati: “Ubwatsi ntabwo buhagije uko twabibonye ariko biraturuka ku zuba rimaze iminsi riva nk’uko babitubwiye, twizere ko ubwo imvura yaguye ubwatsi bugiye kuboneka. Dusaba ko abafite inka bashyira imbaraga mu gushaka ubwatsi bakazigaburira, bakaziha amazi n’ibindi zikeneye kugira ngo zigire umukamo uhagije”.
Harelimana Cyriaque yavuze ko umukamo niwiyongera bizatuma abaturage babasha gukurikirana izindi gahunda zibateza imbere nko kuzigama ndetse yizeza ko mu gihe amata azaba yabaye menshi hazashyirwaho ikusanyirizo kugira ngo abashe kugurishirizwa no mu bindi bice.


text:
Inzovu ni inyamaswa ziba muri pariki mu bihugu bya Afurika akaba ari inyamaswa zirimo gucika ku isi kubera abantu bagenda bazica,ikibazo cy'ihindagurika ry'ibihe.
Inzovu Tim yabaga mu gihugu cya Kenya mu gace k’amajyepfo, ikaba yari ikuze mu nzovu z’ingabo.
Dore ibintu 10 wayimenyaho
1. Inzovu Tim yafatwaga n’icyitegererezo.
2. Tim yakoreweho ubushakashatsi bwinshi kugirango bamenye imibereho yazo.
3. Muri Pariki ya Amboseli National Park niho habaga inzovu Tim.
4. Inzovu Tim yasurwaga cyane n’abamukerarugendo.
5. Tim ni inzovu yitondaga cyane
6. Nyuma yo gupfa igiye gushyirwa mu ngoro ndangamurage y’igihugu mu rwego rwo kuzigisha no kumurikwa.
7. Yapfuye ifite imyaka 50
8. Yapfuye ifite ibiro biri hagati 72-73 kg.
9. Yapfuye tariki ya 4 Gahyantare 2020
10. Inzovu yapfuye urupfu rusazwe ishaje.
Ifoto:Internet


text:
Mu gihe usinzira neza bihagije uba urinze umubiri wawe ibyago byo kwibasirwa n’indwara zikomeye zibasira umutima, impyiko, urwungano rw’ubwirinzi ndetse n’ubwonko.
Hari ibintu bitandukanye ushobora gukora bikagufasha gusinzira neza, kimwe muri ibyo kandi cy’ingenzi harimo amafunguro ufata mu ijoro mbere yo kuryama.
Muri iyi nkuru tugiye kureba amafunguroy’ingenzi ushobora gufata akagufasha gusinzira neza.
Amafunguro 5 y’ingenzi yagufasha gusinzira neza
Amata ashyushye
Amata ashyushye (cg akazuyazi) kuva cyera yagiye akoresha nk’umuti wo kubura ibitotsi. Yuzuyemo ibituma usinzira nka tryptophan, melatonine, vitamini D ndetse na kalisiyumu.
Kuba wafata akarahuri k’amata ugiye kuryama bishobora kugufasha gusinzira neza.
Amafi
Cyane cyane akungahaye cyane ku binure bya omega-3 (nka salmon, fish fillet n’izindi). Vitamin D na omega-3 fatty acids bifasha mu kuringaniza mu mubiri umusemburo wa serotonin. Serotonin akaba ariwo musemburo urekurwa n’ubwonko mu kugena gusinzira no gukanguka uko bikwiye.
Uretse ibi amafi akizeho, abonekamo kandi myunyungugu y’ingenzi yitabazwa mu gusinzira neza harimo; potasiyumu, manyesiyumu, fosifore, zinc n’indi.
Umuceri w’umweru
Umuceri uribwa na benshi kandi kenshi. Nubwo udakungahaye cyane (ugereranyije n’umuceri w’igitaka) kuri fibres, intungamubiri ndetse n’ibirinda umubiri uburozi (antioxidants), ariko ukize cyane ku binyamasukari byinshi (carbohydrates).
Ubushakashatsi bwagaragaje ko kurya ibyo kurya byongera isukari mu mubiri (high glycemic food) mbere yo kuryama bishobora gufasha gusinzira neza.
Nubwo ariko uyu muceri wagufasha gusinzira neza, ni byiza kuwurya mu rugero kubera intungamubiri zibonekamo ndetse na fibres ari nke.
Lettuce (cg salade)
Abantu benshi usanga nijoro bahitamo kwirira salade gusa, izi mboga za lettuce zikunze gukoreshwa cyane kuri salade zifasha mu kurwanya kubura ibitotsi, bityo zikagufasha gusinzira neza.
Ikinyabutabire kiboneka muri lettuce kizwi nka lactucin, gifasha mu gusinzira neza cyongera amasaha umara usinziriye no kugabanya igihe umara ku buriri utarasinzira.
Almonds
Almonds (utubuto tujya kumera nk’ubunyobwa) dukize cyane kuri melatonin, umusemburo ufasha mu kugena igihe cyo kuryamira no kubyukira.
Guhekenya utu tubuto mbere yo kuryama bishobora kugufasha gusinzira neza.
Uretse ibi kandi hari ibindi bishobora kugufasha kubona ibitotsi no gusinzira neza:
Icyayi cya chamomile (chamomile tea)
Umuneke: nayo ikize cyane kuri tryptophan ndetse na magnesium byose by’ingenzi mu gutuma ubasha gusinzira neza.
Cheese/Fromage: ibonekamo cyane casein, iyi ikaba proteyine y’ingenzi dusanga mu mata, nayo igafasha mu gusana no gutuma imikaya ikura mu gihe uyifashe mbere yo kuryama.
DUSOZA
Aya mafunguro atandukanye twavuze hejuru yagiye akoreshwa kuva cyera, mu kuvura ikibazo cyo kubura ibitotsi no gusinzira nabi, kandi nta ngaruka mbi atera ku mubiri, igihe cyose ariwe mu rugero.
Kugira ngo ubashe kubona ibyiza byinshi n’intungamubiri zihagije, ni byiza kuyarya byibuze amasaha 2 mbere yo kuryama kugira ngo wirinde kugugara mu nda (indigestion)


text:
1YOHANA 3.1-7
1.Nimurebe urukundo ruhebuje Data wa twese yadukunze, rwatumye twitwa abana b’Imana kandi ni ko turi. Ni cyo gituma ab’isi batatumenye kuko batayimenye.
2.Bakundwa, ubu turi abana b’Imana ariko uko tuzamera ntikurerekanwa. Icyakora icyo tuzi ni uko Yesu niyerekanwa, tuzasa na we kuko tuzamureba uko ari.
3.Kandi ufite ibyo byiringiro muri we, yiboneza nk’uko uwo aboneye.
4.Umuntu wese ukora icyaha, aba agomye, kandi icyaha ni bwo bugome.
5.Muzi yuko uwo yerekaniwe gukuraho ibyaha kandi nta cyaha kimurimo.
6.Umuntu wese uguma muri we ntakora ibyaha, umuntu wese ukora ibyaha ntiyamubonye kandi ntiyamumenye.
7.Bana bato, ntihakagire ubayobya. Ukiranuka ni we mukiranutsi nk’uko uwo ari umukiranutsi.
Aya magambo Yohana yayavuze asobanura itandukaniro riri hagati y’abana b’Imana n’abana ba Satani, aho yavuze ko ikiranga abana ba Satani ari ugukora ibyaha (1Yohana 3.8);
Niba rero uvuga ko wakijijwe, ugomba kumenya neza uwo ukorera uwo ari we, kandi ko yazanywe no kumaraho imirimo yose ya Satani, ukitwara nk’umwana w’Imana koko;
Abana b’Imana bagomba gusa na kristo, ari na yo mpamvu ugomba guhora wiyeza ku gato no ku kanini, kuko abana b’Imana bazaragwa ubugingo buhoraho, naho aba Satani bazarimbuka (Yohana 3.36);
Imana yaremye umuntu imukunze nta bwo ari yo yashatse kuba yagira abo igabana na Satani, ahubwo umuntu ku giti cye ni we wihitiramo kuyizera maze agakiza ubugingo bwe (Yohana 3.16), kuko imbere ye hari inzira ebyiri:
Inzira ifunganye: iyi ni yo ijyana abantu mu ijuru, kandi iraruhije, ni yo mpamvu abayinyuramo ari bake (Matayo 7.14);
Inzira ijyana abantu kurimbuka yo ni ngari, kandi abayinyuramo ni benshi (Matayo 7.13).
Kristo Yesu ni we uzagushoboza niba waremeye kunyura mu nzira ifunganye, ni yo mpamvu ugomba guhora usaba imbaraga kugira ngo utazavaho ukurikiza imigambi y’ababi (Zaburi 1.1);
Nubwo rero uru rugendo rujya mu ijuru rugoye, nugera yo uzagororerwa bikomeye, ari na yo mpamvu ukwiriye guhora uhirimbanira kuzagera yo amahoro
[email protected]


text:
Udukosa duto gusa, haba mu gihe umubyeyi atwite cyangwa ari kubyara dushobora gushyira umuryango wose mu kaga, ari uruhinja na nyina tukababura.
Si ibihimbano, imibare y’inzego z’ubuzima mu Rwanda irabigaragaza. N’ikimenyimenyi Loni yabishyize mu ntego zayo z’iterambere rirambye (SDGs), umwaka wa 2030 nta mpinja ku Isi zikwiriye kuba zigipfa.
Ni ikibazo gikomeye gifite imizi hirya no hino aribyo twise "Urucumitirane". Ijambo ’urucumitirane’ ritangira umutwe w’iyi nkuru ni Ikinyarwanda cy’umwimerere, risobanura uruhurirane ariko rikoreshwa ku bintu bigoye. Ryagiye ryifashishwa cyane n’abahanga mu Kinyarwanda barimo n’umwanditsi Kagiraneza Zefirini mu gitabo cye "Ibitaramo ku Mateka y’u Rwanda".
Mu myaka 20 ishize, u Rwanda rwakoze byinshi mu kugabanya umubare w’abana bapfa bavuka ndetse n’abapfa bataruzuza imyaka itanu. Ibyo bijyana n’ubuzima bw’ababyeyi babo.
Isuzuma rya gatandau ku rwego rw’Ubuzima (RDHS) ryakozwe n’Ikigo cy’Igihugu gishinzwe Ibarurishamibare, rigaragaza ko mu 2019/2020 abana 203 mu mbyaro ibihumbi ijana aribo bapfaga mu Rwanda, bavuye ku bana 1071 mu mbyaro ibihumbi ijana mu mwaka wa 2000.
Mu mwaka wa 2018 ubwawo, umubare w’abana bapfa batarageza imyaka itanu mu Rwanda wari 38,5 mu mbyaro 1000, biramanuka biba abana 37,1 ku mbyaro igihumbi mu 2019.
Nubwo impfu z’abana zagabanyutse cyane, ntabwo bivuze ko byacitse burundu. Hari igitabo Ikigo cy’Ibarurishamibare gisohora buri mwaka (Statistical Yearbook). Igiheruka cya 2020, kigaragaza ko mu 2017 mu Rwanda havutse abana 326,841, hapfamo 5,776.
Muri abo bana bapfuye, abangana na 1581 baguye mu bigo nderabuzima, 3285 bagwa mu bitaro by’uturere naho 287 baguye mu bitaro by’Intara. Abana 623 baguye mu bitaro bikuru.
Mu 2018, havutse abana 316.109, hapfamo 4.752. Abana 1,246 baguye mu bigo nderabuzima, abana 2.750 bagwa mu bitaro by’uturere, 242 baguye mu bitaro by’Intara naho 514 bagwa mu bitaro bikuru.
Mu 2019 havutse abana 331, 116, hapfamo abana 5.334 . Abana 1.300 baguye mu bigo nderabuzima, 3.197 baguye mu bitaro by’uturere, 289 baguye mu bitaro by’Intara naho 548 bagwa mu bikuru.
Kuki mu bigo nderabuzima no mu bitaro by’uturere?
Umuyobozi w’ishami rishinzwe ubuzima bw’umubyeyi n’umwana muri RBC, Dr. Felix Sayinzoga, yabwiye IGIHE ko hari byinshi bishobora gutuma umwana apfa akivuka cyangwa se igihe cyo kuvuka kitageze, ahanini bitewe n’imyitwarire y’umubyeyi.
Umubyeyi kuva agisama kugeza abyaye, asabwa kwipimisha inshuro enye ariko bishobora kuba inshuro umunani “Kugira ngo abaganga bashobore kumenya ikibazo hakiri kare kuko ibibazo nk’ibyo ari bimwe mu bishobora guhitana ababyeyi n’umwana.”
Ibyo bijyana n’izindi nshingano zahawe abajyanama b’ubuzima, byo kujya basura kenshi abagore batwite bakamenya uko ubuzima bwabo buhagaze, bakagira uruhare mu kubageza kwa muganga kare ibibazo bigishobora kwirindwa.
Mu bindi bikunze gutuma abana bapfa bavuka, Dr Sayinzoga yavuze ko ari ugukererwa kugera kwa muganga mu gihe umugore ari kunda.
Ati “Iyo badafashihijwe hakiri kare, hari ibibazo bishobora kuba byavuka bigatuma atinda kubyara cyangwa yakorerwa ibindi birenzeho. Iyo byabonywe hakiri kare birinda ko umwana yavuka afite ikibazo.”
Kugeza ubu 60 % by’ibihitana abana bapfa bavuka, harimo kuvamo kw’inda bitewe na za mpamvu zirimo kudakurikiranirwa hafi, no gutinda ku nda bituma umwana avuka ananiwe kumwitaho bikagorana.
Dr Sayinzoga avuga ko iminsi 28 ya mbere umwana avutse ari ingenzi cyane “kuko niho aba agitangira kumva ubuzima bwo hanze, iyo rero adashoboye kubona ubufashwa bwo kubumenyera bishobora gutuma apfa.”
Ibigo Nderabuzima n’ibitaro by’uturere niho akenshi hoherezwa abarwayi benshi barimo n’abo babyeyi bari ku nda.
Nubwo nta rwitwazo ku buzima bw’umuntu butakaye, Dr Sayinzoga avuga ko uko aho hantu bakira ababyeyi bari ku nda benshi ariko n’ibyago by’uwahaburira ubuzima biba bihari kurusha ahatagiye abarwayi benshi.
Ati “Mu kigo nderabuzima ni naho hinjirira bwa mbere umubyeyi, akenshi bamwohereza ku bitaro by’uturere ari uko yagize ikibazo. Abandi hari abahita baza ku bitaro bitewe n’ubwishingizi bakoresha ariko kubera airho banyura kenshi birumvikana ko n’ibibazo ariho bishoboka cyane.”
Abaganga bo ni shyashya?
Imibare y’inzego z’ubuzima mu Rwanda, igaragaza ko mu 2017 byabarwaga ko umubyaza umwe yita ku babyeyi 4.064. Mu 2020 hatewe intambwe ishimishije uwo mubare uramanuka ugera ku babyeyi 2.340.
Nubwo byamanutse, ababyeyi 2300 baracyari benshi ku muntu umwe. Hari n’ibibazo bikunze kuvugwa by’aho abaganga barangarana ababyeyi, umwana agapfa cyangwa se bombi, we n’umubyeyi bakahaburira ubuzima.
Dr Sayinzoga yavuze ko ibyo bijya bigaragara, gusa ngo hafashwe ingamba zikomeye haba ku bumenyi n’unbugenzuzi buhoraho.
Ati “Usibye kubahugura bakiri kwiga bagakora n’imyimenyerezo myinshi cyane, na nyuma iyo bageze mu kazi hari amahugurwa ahoraho bahabwa kugira ngo abafashe kwiyibutsa no kunguka ubumenyi bushyashya, birinde ko umubyeyi yaba yabasanga, bo badafite ubushobozi.”
Yakomeje agira ati “Impfu zose z’impinja cyangwa abana iyo zibaye dukora igenzura ryimbitse kugira ngo turebe ikiba cyaziteye, ku buryo bakora ibishoboka byose ngo byirindwe, ntibizongera kubaho.”
Dr Sayinzoga yavuze ko n’ibijyanye n’ibikoresho byajyaga biba imbogamizi ariko ko kuri ubu hafashwe ingamba. Yatanze urugero rw’aho kuri ubu ibyuma bisuzuma ubuzima bw’umwana uri mu nda bizwi nka Echographie bisigaye biboneka ku bigo nderabuzima.
Dr Sayinzoga avuga ko hashyizweho amashuri menshi yigisha abavuzi barimo abaforomo n’ababyaza, kugira ngo ikibazo cy’ubuke bwabo gishakirwe umuti.
Kugeza ubu 94 % by’ababyeyi batwite mu Rwanda, babyarira kwa muganga.
Ubwanditsi: Ijambo ’urucumitirane’ ritangira umutwe w’iyi nkuru ni Ikinyarwanda cy’umwimerere, risobanura uruhurirane. Ryagiye ryifashishwa cyane n’abahanga mu Kinyarwanda barimo n’umwanditsi Kagiraneza Zefirini mu gitabo cye "Ibitaramo ku Mateka y’u Rwanda".


text:
Mu gihe k’imbeho, abantu bakenera kwifubika bakikwiza. Umwe mu myambaro bambara, harimo na furari. Twaguteguriye uburyo butatu ushobora kwambaramo furari (foulard), ukaberwa. Gusa mu gihe udafite furari, ushobora gukoresha igitenge cyangwa undi mwenda.
- Zirika imisozo ya furari
- Yambare mu ijosi nk’urunigi
- Ongera uyizingurizeho bwa kabiri, maze ipfundo urishyire inyuma.
- Shyira furari ku ijosi ryawe impande zombi zimanutse.
- Busanya uruhande rwari ibumoso uruganishe iburyo, urw’iburyo ruge ibumoso ujyana inyuma.
- Izo mpande ziri inyuma ongera uzigarure imbere ubusanyije nanone.
- Fata furari uyikubemo kabiri, maze uyishyire ku ijosi.
- Imisozo ya furari yinyuze hagati aho wakubiye
- Fata imisozo uyikurure usa n'umanura, kugira ngo igufubike neza.


text:
Abakobwa mu miterere yabo ntibakunda guhita berekana amarangamutima n’aho bahagaze mu rukundo, ariko iyo barwinjiyemo neza nibo usanga rwatwaye cyane. Hari ibintu rero abakobwa mu rukundo baba bashaka ko umuhungu amenya ndetse akabibakorera. Ibi bintu bihora mu ndoto ,ibitekerezo by’abakobwa benshi ndetse hafi ya bose bari mu rukundo(Bafite abahungu bakundana).
Kumubwira ko umukunda kenshi
Nubwo abenshi batabiha agaciro cyangwa bagakeka ko kubivuga kenshi bigaragara nabi ,abakobwa bakunda umuntu uhora abasubiririramo ko abakunda. Kumubwira I love you cyangwa je t’aime fort,biramushimisha cyane. Uzabibwirwa n’uko uzabimubwira ukabona ibyishimo biramusaze ndetse akabigusubirishamo kenshi.
Kumubwira ko muzabana
Umukobwa aho ava akagera arota umunsi w’ubukwe bwe:Uko azaba yambaye ,imodoka nziza azagendamo n’umugabo we, ukuntu inshuti ze zizamutahira ubukwe,…Ikintu gishimisha umukobwa cyambe ni ukumubwira ko wifuza ko azakubera mutima w’urugo mukabana akaramata. Siwe urota ubivuga. Nubwo atabighingukiriza, iri jambo igihe utararimubwira aba agufata nk’abandi bose kuko nyine aba abona nta gahunda umufitiye ihamye.
Kumuha impano
Simvuze ngo uziyemere cyangwa utange n’ibyo udafite ariko gira igihe runaka umutungure umuhe impano. Gukundana n’umukobwa imyaka runaka nta mpano umuha rwose ni ubumenyi buke mu gutereta abahungu benshi bibitseho. Impano ishimisha umukobwa si ihenze cyane ahubwo akantu gato kataguhenze ariko umutunguje karamunyura bikanamwereka ko umuzirikana. Keretse iyo ari babandi badutse baba bashaka kurya amafaranga y’abahungu nibo bidashimisha. Ikizamukubwira ni uko uzamutungura ukamuha impano idahenze cyane ukabona bitamushimishije habe na gato. Uzamenye ko ntagahunda ndetse n’urukundo agufitiye.
Kumusohokana
Nubwo ubukungu bw’abantu butangana ariko iyo wikoze ku ikofi ugasohokana umukobwa biramunezeza. Ababazwa no kubona abandi basore basohokana abakobwa bakundana, akumva yabigusaba akubura aho ahera. Hari n’abakobwa byanga mu nda bakanga kubyihererana ukumva arabigusabye. Burya biba byamurenze.
Kumwereka ababyeyi
Ibi ahanini bikorwa n’abamaze kwemeranya ko bazarusinga. Nibwo umuhungu ajyana umukobwa akamwereka ababyeyi n’umuryango we. Ariko si buri gihe. Niba umukunda by’ukuri mujyane umwereke abababyeyi bawe bizamushimisha. Bimuha icyizere ko urukundo rwanyu rufite intego kandi wizihiwe n’uko ari inshuti yawe. Si igitegwajoro mwereke n’inshuti zawe.
Kumujyana mu birori
Abakobwa bakunda kwitabira ibirori. Ibi bijya gusa no gusohokana ariko gusohokana mujyanye mu birori byo kubakobwa ni injyanamuntu. Mufate umujyane mubukwe watumiwemo ndetse niba waranamwereye kuzakubera mama w’abana bawe, muganire ndetse munitegereze uko ibirori byanyu namwe bizaba bimeze. Uzumva atangiye kukubwira amakanzu meza, indabo nziza… Uzamneye ko wongereye amanota wari usangwanywe imbere ye.
Refe:elcrema.com


text:
[wptab name=’Isomo: 2 Timote 4′]
Isomo ryo mu ibaruwa ya kabiri Pawulo Intumwa yandikiye Timote 4,1-7a
Banguka uze kundeba bidatinze, kuko Demasi yantaye, abitewe no gukunda iyi si: yigiriye i Tesaloniki; Kirisensi na we yagiye mu Bugalati, Tito ajya muri Dalimatiya, Luka ni we wenyine tukiri kumwe. Shaka Mariko, muzazane, kuko amfitiye akamaro cyane mu byo kumfasha; Tushiko namwohereje Efezi. Nuza, uzanzanire umwitero wanjye nasize i Torowadi kwa Karupo; uzanzanire n’ibitabo byanjye, cyane cyane iby’impu. Alegisanderi w’umucuzi yangiriye nabi cyane; Nyagasani azamwitura ibihwanye n’ibikorwa bye. Nawe umwirinde, kuko arwanya bikomeye ibyo twigisha. Ubwo najyaga mu rukiko bwa mbere kugira ngo niregure, nta n’umwe wanshyigikiye; bose barantereranye. Ntibazabihorwe! Naho Nyagasani we yambaye hafi, maze antera imbaraga kugira ngo mbashe kumuhamamariza ubutumwa nshize amanga, kandi ngo abanyamahanga bose babwumve.
[/wptab]
[wptab name=’Zaburi ya 144 (145)’]
Zaburi ya 144 (145),10-11, 12-13ab, 17-18
Uhoraho, ibiremwa byawe byose nibijye bigushima,
abayoboke bawe bagusingize!
Bazarate ikuzo ry’ingoma yawe,
batangaze ubushobozi bwawe,
bamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba.
Uhoraho ni umunyabutungane mu nzira ze zose,
akarangwa n’urukundo mu bikorwa bye byose.
Uhoraho aba hafi y’abamwiyambaza,
hafi y’abamwiyambaza babikuye ku mutima.
[/wptab]
[end_wptabset]


text:
Mubyeyi! Birakorohera gusaba umwana imbabazi?
Yanditswe na: Ubwanditsi
2019-10-22 07:53:29
Gusaba imbabazi ntabwo ari inshingano z’abana gusa, usanga akenshi ababyeyi cyangwa se abandi bafite mu nshingano uburere bw’umwana badaha agaciro igikorwa cyo gusaba imbabazi igihe babangamiye umwana. Nyamara uko kwihagararaho byangiza imitekerereze y’umwana, gutinyuka ukamusaba imbabazi byubaka umwana gukura neza mu bwenge no mu gihagararo.
Gukunda umuntu ni ukumuha agaciro, by’umwihariko, iyo umubyeyi asabye umwana imbabazi byongera urukundo umwana yari afitiye umubyeyi si ibyo gusa ahubwo bituma agira ikinyabufura.
Gusaba imbabazi ntabwo bireba abana gusa ahubwo n’ababyeyi birabareba kuko nta muntu uba intungane muri byose. Mbese ni kangahe ushobora kumva umubyeyi w’umugabo cyangwa w’umugore asaba umwana imbabazi? Mu by’ukuri gusaba imbabazi ni igikorwa cya buri wese.
Igikorwa cyo gusaba imbabazi gisobanura urukundo rutagira umupaka. Bigereranywa kandi n’impano ikomeye cyane umubyeyi aba ahaye umwana we bityo bigasibanganya umwenda wari uri hagati yabo bombi.
Ku rundi ruhande iyo umwana abona ko umuntu mukuru atera intambwe yo kumwegera no kumugaragariza ko atewe agahinda no kuba yarenze ku nshingano zo kurera ko uko bikwiye. Ibi bituma nawe yiga kandi akamenyera gusaba imbabazi abo yahemukiye baba bato cyangwa abamuruta.
Dore interuro zimwe wakwifashisha usaba umwana imbabazi
Mbabarira mwana wanjye kuko nagukoreye ibidakwiye
Mbabarira mwana wanjye kuko hari ibyo nagusezeranyije simbisohoze
Mbabarira mwana wanjye kubwo guteshuka ku nshingano za kibyeyi.
Bibiliya idukangurira kubabarirana ndetse no kwikiranura n’abo twagiranye amakimbirane.: “mugirirane neza, mugirirane imbabazi, mubabarirane ibyaha nk’uko Imana yabababariye muri Kristo” Abefeso 4:32
Source: www.topchretien.com
[email protected]


text:
Philemon Niyomugabo : Indirimbo zawe zirimo inyigisho nziza.
Nitwa Epiphanie Mukabarinda, mbarizwa mu Ntara y’Amajyepfo mu Rwanda, ndasaba indirimbo y’umuhanzi nkunda cyane ariwe Niyomugabo Philemon, iyo ndirimbo yitwa Zirikana ibanga ry’umukunzi.
*Nyituye inshuti yanjye Natanael Ntwari ibarizwa mu gihugu cya CANADA. N’ubwo twatanye tutabishaka kubera akarengane kahawe intebe muri uru Rwanda ndamusaba gukomeza kwihangana no kwizera ko umunsi umwe Imana izaduha amahirwe yo kongera kubonana amaso ku yandi .
*Arayitura kandi abana bose biganye muri Ecole d’Art yo ku Nyundo abamenyesha ko akibibuka bose kandi ko akibakunda.
*Nyituye abapadiri ba Leprophete.fr mbifuriza gukomeza ubutumwa bwiza bwo guha Abanyarwarwanda urubuga rwo banyuzamo ibitekerezo byabo bataniganwe ijambo. Nemera ko amaherezo ukuri kuzatsinda.
*Nyituye Abanyarwanda bose, mbasaba kwirinda indwara ya MUNYANGIRE twashowemo kuko yangiza imitima myinshi igasenya n’igihugu cyacu.
Mwese, mwese, mugubwe neza n’aka karirimbo:
R/Zirikana gusa iryo banga ry’umukunzi
Wihangane ubabazwe no kumutegereza
Wime amatwi abashaka kukurya umutima
Intambwe umaze gutera nibwo butwari
1. Umva di zirikana yuko
Iyi si yacu yameze amenyo
Ibi byose ubona ubu sibyo byakera
Biraturya amano twarumiwe.
2. Ibyo hanze aha biri kuzamba
Nta mahoro ariho isi irashaje
Turwana intambara z’uburyo bwinshi
Ku bwa Nyagasani tukazitsinda.
3. Ibyo tubona aha bidukura umutima
Zirikana cyane ibanga ry’umukunzi
Ararwana intambara yo kuguhoza ku mutima
Ntugahangayike ntazakwibagirwa.
4. Hariho benshi bagenzwa no gusenya
Bafite ubumara nk’ubw’inzoka z’inkazi
Bakiyoberanya bigira abatagatifu
Urajye ushishoza mu byo wumva ubwirwa.
Uwanyu Epiphanie


text:
Guverineri Bosenibamwe, asaba abaturage b’intara ayoboye kugira umutekano uwabo
Guverineri Bosenibamwe, asanga abaturage badashobora gukumira ibyaha mugihe batitaye ku mutekano w’aho batuye ngo bawugire uwabo.
Umuyobozi w’Intara y’Amajyaruguru, Bosenibamwe Aimé yahamagariye abaturage bo muri iyi Ntara kwita ku mutekano w’aho batuye barwanya ibyaha iyo biva bikagera aho yagize ati:” Mubigize ibyanyu byabafasha gukumira ibyaha”.
Ibi yabivuze ubwo yagiranaga inama n’abaturage b’uturere twa Musanze na Burera mu bihe bitandukanye ku italiki ya 12 Gicurasi .
Izi nama z’umutekano zombi zitabiriwe n’inzego zishinzwe umutekano, abayobozi b’ibanze n’abandi bafatanyabikorwa ba Polisi mu kurwanya ibyaha.
Mu kiganiro yahaye ibihumbi by’abaturage b’umurenge wa Kimonyi mu karere ka Musanze, Bosenibamwe yagize ati:”umutekano utagizwemo uruhare rugaragara n’abaturage ntabwo ushobora kugerwaho”.
Bosenibamwe yagize kandi ati:” Inyigisho za kominiti polisingi zatumye mugera ku rwego rwo kumenya no gutanga amakuru ku banyabyaha no ku bindi binyuranyije n’amategeko. Abanyabyaha murabana, bari mu miryango yanyu kandi murabazi ”.
Yakomeje agira ati:” Ntimukabahishire kuko uwo mubikorera ahemukira undi ku ruhande, mukwiye gutekereza…. N’iyo uwo mugizi wa nabi ari umuturanyi wawe, biba biganisha ko nawe uzabirenganiramo”.
Ikoreshwa ry’ibiyobyabwenge, ihohoterwa ryo mu ngo, ubujura, gukubita no gukomeretsa nibyo bikomeje kugaragara mu Ntara y’Amajyaruguru cyane muri Burera, Gicumbi na Musanze.
Yagize ati:” Igihe cyose ubonye ikintu kinyuranyije n’amategeko, ihutire kubimenyesha Polisi kuko itumanaho n’inzego z’umutekano zorohejwe, rero muharanire kwiteza imbere”.
Polisi y’u Rwanda yashyizeho imirongo 9 wahamagaraho: 110 ku bibazo byo mu mazi, 3511 ku makosa y’umupolisi, 3512 ku ihohoterwa rishingiye ku gitsina, 113 ku mpanuka zo mu muhanda, 112 ku kibazo cyose cyihutirwa, 111 ku nkongi, 997 ku bya ruswa, 116 ku gutabara abana na 3029 ku bya Isange.
Inama yari yitabiriwe kandi n’abandi bayobozi b’Intara, abayobozi b’uturere n’abandi bayobozi b’ibanze muri utu turere, abayobozi ba Polisi muri utu turere ndetse n’abayobora izindi nzego zishinzwe umutekano muri iyi Ntara.
Intyoza.com


text:
Yesu ninde ?
Ni ikibazo gikomeye buri wese muri twe agomba gusubiza.
Bamwe bafata Yesu nk’umuntu udasanzwe wabaye ikirangirire: kuvuka kwe niko kwatangije «igihe cy’ubukristo». Inyigisho ye yaranze cyane abo mu burengerazuba bw’isi mu mitekerereze no mu myifatire. Indangagaciro nk’urukundo no kubaha abandi byashyizwe imbere biramamazwa.
Yesu yaravuze ati: « Ndabaha itegeko rishya ngo mukundane nk’uko nabakunze, mube ari ko namwe mukundana. » Yohana 13. 34
Abandi bavuga ko Yesu ari umuhanuzi w’Imana wazanye ijambo ryayo nk’uko n’abandi babigenje mbere ye (Samweli, Eliya n’abandi…) cyangwa nk’uko n’abandi bavuga ko babikora mu munsi ya none !
Isezerano rishya (igice cya kabiri cya Bibiliya) ryerekana Yesu mu buryo butandukanye. Yerekanwa nk’Umwana w’Imana, Kristo, wohrejwe gukiza abo mw’isi bose.
Ese koko Yesu yadukinguriye inzira ijya ku Mana ?
Ntabwo ubwenge bwa kamere yacu bubasha gutanga igisubizo gikwiye. Imitekerereze yacu hamwe n’ikarishyabwenge bitubuza gushyikira gutekereza kw’Imana.
Uburyo bumwe rukumbi bwo gusibiza ikibazo « Yesu ninde? » ni ugusoma no kumva neza Bibiliya, Ijambo ry’Imana. Niyo ynyine iduhishurira Yesu, ubwiza bwe, n’imbuto nziza z’igitambo cye cyo ku musaraba.
Bimwe mu byo Bibiliya iduhishurira :
Isezerano rya Kera (igice cyambere cya Bibiliya) ririmo ubuhanuzi bwinshi bwavuzwe ibinyejana byinshi mbere y’uko avuka « ugomba » kuza mw’isi ari «uwatumwe n’Imana».
• Havuzwe kuvuka kwe gutangaje :
• Umugi azavukiramo waravuzwe :
• Uko azapfira ku musaraba kwaravuzwe : « Bantoboye ibiganza n’ibirenge. » Zaburi 22. 17
• Gupfa no kuzuka kwe byaravuzwe :
Imana ubwayo yasohoje mu buryo butaziguye ubwo buhanuzi bwose nk’uko Isezerano rishya ribyemeza :
Ntabwo Yesu yazanywe mw’isi no kutwigisha imyifatire cyangwa indangagaciro. Yazanywe no gusubizaho isano y’amahoro n’urukundo hagati yacu n’Imana.
Yesu aragira ati : « Ni jye nzira n’ukuri n’ubugingo: nta wujya kwa Data ntamujyanye. » Yohana 14. 6
Mu by’ukuri, Imana yaratwegereye ubwo yoherezaga Yesu hano mw’isi.
Mu kwicisha bugufi kwe, Yesu ntiyigeze arata uwo wari we.
Nyamara malayika waje gutangaza kuvuka kwe yaravuze ati : « Uwera uzavuka azitwa Umwana w’Imana. » Luka 1. 35
Ibitangaza Yesu yakoze byahamyaga uwo ariwe :
Urupfu rwe rwatangaje abamubambaga : « Umutware utwara umutwe w’abasirikare wari uhagaze yerekeye Yesu, abonye apfuye atyo aravuga ati “Ni ukuri uyu muntu yari Umwana w’Imana.” » Mariko 15. 39
Kuzuka kwe ava mu bapfuye uhamya neza ko yari Umwana w’Imana : « Werekanywe n’ubushobozi ko ari Umwana w’Imana mu buryo bw’Umwuka Wera bigahamywa no kuzuka kwe. » Abaroma 1. 4
Ibicumuro byacu byasebeje Imana, bidutandukanya nayo maze bituzanira gucirwaho iteka. Kugira ngo isano dufitanye n’Imana yongere kuboneka, Yesu yitanze ku bushake, ku musaraba ahakirira igihano cyari kidukwiriye.
Kugira ngo tugirane n’Imana amahor, buri wese muri twe agomba kwizera ko Yesu yamubambiwe ngo ababarirwe ibyaha.
Kumubonamo « umuntu ukomeye » cyangwa umuhanuzi ni ukunyura ku ruhande rw’ubutumwa bwiza bw’ubuntu bw’Imana yatwoherereje muri Yesu Kristo.
Yesu rero arabaza buri wese ku giti cye :
Soma mu butumwa bwiza bwa Yohana inkuru y’abantu babiri babanje gufata Yesu nk’umuhanuzi ariko baza guhishurirwa ko ari Umwana w’Imana, Umukiza w’isi. (Yohana 4. 4-42 ; Yohana 9. 1–41)
Publié le 09.09.2017


text:
Mu ngendo Intumwa za Komisiyo y’Igihugu y’Itorero, zimazemo iminsi zigamije kureba ibikorwa bitandukanye by’Intore bifasha Abanyarwanda kwiyubaka binyuze mu Itorero ry’Umudugudu, urugerero rukorwa n’Inkomezabigwi mu midugudu no kureba uko Imyiteguro y’Urugerero ruciye Ingando yifashe.
Abaturaye mu Karere ka Kamonyi, Umurenge wa Rugarika, Akagali ka Masaka, Umudugudu wa Ruramba batangarije intumwa za Komisiyo zari zabasuye ziyobowe na ZIGIRA Joseph Umuyobozi w’Ikigo gitorezwamo Umuco w’Ubutore cya Nkumba, ko Itorero ry’Umudugudu ryabafashije kwiyubaka no kubungabunga umutekano w’Umuryango.
Rukeratabaro Vianney umwe mu bagize yagize iti: ”Kugra Itorero ry’Umudugudu rikora neza nukwiteganyiriza uyu munsi n’ejo kuko kuva aho dutangiriye gukorera mu masibo n’Ingamba umudugudu wacu wateye imbere ku buryo bufatika.
Nta kibazo cy’umwiryane tukira mu muryango, twese twabashije kwiteza imbere twubaka imirima y’Igikoni ndetse n’ubuhinzi bwacu bumaze gutera imbere.”
Rukeratabaro Vianney yakomeje avuga ko ubu biyubakiye ibiro byiza by’Umudugudu, aho bahurira biga ku Iterambere ry’Umudugudu wabo.
Twateguye amakarita agaragaza uko twari tumeze tutaragira Itorero mu mudugudu wacu, nuko twifashe uyu munsi nyuma yo kugira Itorero ry’Umudugudu rikora neza.
Yagize ati” Ubu dufite ibiti byiza by’Imbuto, ntabwo tugihinga urutoki mu kajagari badutoje gutera neza urutoke rushobora gutanga umusaruro ukenewe. Uyu munsi ingo ziteye neza mu mudugudu ku buryo ugize ikibazo tumugeraho vuba, twubatse irerero ry’abana bato ndetse dufite igikoni cy’Umudugudu kidufasha gutoza abawutuye guteka neza, uyu munsi twihangiye imihanda imeze neza, twishyize hamwe duhinga ibisheke mu gishaka cya Nyabarongo n’ibindi”.
Hirya no hino mu gihugu Itorero ry’Umudugudu rimaze gushinga imizi aho rifasha abawugize kwikemurira ibibazo bahura nabyo no kwimakaza Indangagaciro mu bawutuye.
Itorero ry’Umudugudu ni urubuga buri wese utuye Umudugudu atorezwamo kuba Umunyarwanda ukunda Igihugu, ukunda umurimo, ufite Indangagaciro na Kirazira by’umuco nyarwanda, kandi ufite umuco w’Ubutore.
Gahunda yo kubaka Itorero ry’Umudugudu rikora neza kandi rifasha abaturage gukemura ibibazo bahura nabyo iri mu ngingo ya 79 NST1.


text:
Abana 15 bagororerwaga mu kigo cy’Abadacogora n’Intwari giherere mu murenge wa Rweru mu karere ka Bugesera basubijwe imiryango yabo bahita basezerera ubuzima bwo mu muhanda.
Tariki 27/11/2018 abana 15 bahujwe n’ababyeyi babo umuhango wabereye mu kigo cy’Abadacogora n’Intwari cya Caritas Kigali mu mujyi. Abana basubijwe mu miryango yabo abenshi ababyeyi babo ntibari bazi aho baherereye. Ibi byatumye ari abana ndetse n’ababyeyi basagwa n’ibyishimo byo kongera guhura nyuma y’amezi agera muri 6 batabonana.
Ishimwe Shema n’umwana w’umuhungu ufite imyaka 15 y’amavuko, akomoka mu karere ka Gasabo, uyu mwana asanzwe arerwa na Nyirakuru ufite imyaka isaga 70.
Amezi 9 amaze mu kigo cya Rweru avuga ko yahigiye byinshi birimo guhindura imyifatire, kumenya kwihanganira ibibazo bitandukanye cyane ibyo mu rugo iwabo, yanafashijwe kubona ko ubuzima bwo mu muhanda nta gisubizo cy’ubuzima bwiza yakuramo.
Ati “ Narize kandi byinshi, icyambere ntahanye ni uguha ubuzima umurongo kuko mu muhanda nasanze atariho nakura ubuzima bwiza bwiza”.
Kuruhande rwe arumva kuba atashye amaze kumenya neza uburenganzira bwe kandi ko agiye gutegura ejo he heza bityo akaba yafashe ingamba zo kuzasubira mu ishuri ndetse akagira amanota meza. Ikindi cyamushimishije ni uko umubyeyi waje kumwakira byamutunguye kuko ataraziko amukunda cyane, uwo mubyeyi wamwakiriye akaba ari umwe mu muryango wo kwa nyirakuru kandi akaba yamwijeje ko azamuba hafi hamwe na nyirakuru.
Ku ruhande rw’umubyeyi Ngarambe Emmanuel wamwakiriye avuga ko batari bazi aho umwana yagiye , babimenye ari uko babonye abakozi b’ikogo cy’Abadacogora n’Intwari baza bashakisha iwabo. Avugako ni ubwo ababyeyi b’umwana bamusize akiri muto ko yakuriye mu biganza bya nyirakuru kandi ko azakomeza kumufasha agasubira mu ishuri, akaba asaba ko ubuyobozi bw’ikigo cy’Abadacogora n’Intwari bwakomeza kubaba hafi bagafatanya mu burere bw’abo bana kuko abana bamaze kubafata nk’ababyeyi babo kandi bakaba babumvira kurushaho.
Shami Gisubizo, King afite imyaka 9 y’amavuko, amaze amezi 5 agororerwa mu kigo cya Rweru uyu mwana yahujwe na nyina umubyara asubira mu muryango we.
Mama we bwite niwe wamwakiranye ubwuzu anamusaba imbabazi zuko atubahirije inshingano zo kumurera nk’umubyeyi we bigatuma ajya mu muhanda kuba inzererezi ari muto cyane.
Ati “mwana wanjye siwowe nitwe twabiteye kuko tutubahirije inshingano za kibyeyi”.
Nyuma yo guhuzwa na mama we Shami yamusezeranyije ko atazongera kuzerera kandi ko azasubira mu ishuri agategura imbere ahazaza h’ubuzima bwe.
Padiri Twizeyumuremyi Donatien uyobora Caritas Kigali yakanguriye ababyeyi bakiriye abana gukomeza kubaha uburere bwiza, kubaba hafi no kubatega amatwi.
Yabijeje ko bazakomeza gufatanya mu burere bwabo aho abakozi b’ikigo cy’Abadacogora n’Intwari bazakomeza gukurikirana uburere bwabo bana no kubafasha mu myigire yabo.
Ati “ Ni byiza gukomeza kurera neza abana banyu bagakurana uburere bwiza muzaba mwabatoje”.
Yabasabye gusubiza abana mu ishuri, anabibutsa ko bagomba kurinda abana babo ibikorwa by’ihohoterwa bakubahiriza uburenganzira bwabo no gukora uko bashoboye kose abana ntibazasubire mu muhanda.
Yemereye ababyeyi ubufatanye ko bazakomeza gusura imiryango no kubaba hafi muguha inama abana babo.


text:
Abantu bamwe batekereza ko iyo umugore cyangwa umukobwa akoze imibonano mpuzabitsina ari mu gihe cyúburumbuke (ovulation) ahita asama inda, bityo ugasanga iyo bitagenze gutyo bitera ikibazo bikaba byatuma umuntu atekereza ko atari na muzima ariko siko bimeze kuko gutwita binyura mu nzira ndende nkuko bisobanurwa na Dr José Nyamusore.Ubusanzwe umugore cyangwa umukobwa ufite ukwezi kudahindagurika kw’iminsi 28 agira igihe cy’uburumbuke (ovulation) ku munsi wa 14 uhereye ku munsi yaboneyeho imihango, ariko ubundi igihe cyuburumnuke ukibara usubira inyuma iminsi 4 uhereye kumunsi wa 14 ukanongera iminsi 3 uhereye ku munsi wa 14, bityo bikaba iminsi 7 yo kwitondera.
Ubusanzwe intanga ngore imara hagati y’amasaha 12 – 48, naho intanga ngabo yo ikamara hagati y’iminsi 2-3 ikiri nzima.
Nk’uko Dr José Nyamusore, umuganga mu kigo RBC/IHDPC abisobanura ngo icyo gihe cy’icyumweru nubwo ari igihe cy’uburumbuke ushobora gukora imibonano mpuzabitsina ntutware inda kandi uri muzima. Uku kudatwita mu gihe cyabyo ngo bikaba biterwa na zimwe mu mpamvu zikurikira nubwo hari n’izindi nyinshi:
1. Imiterere cyane cyane y’intanga ngabo,
2. Ingano y’itanga ngabo,
3. Imiterere y’imyanya myibarukiro y’umugore,
4. Igihe imibonano yebereya ukurikije igihe intanga ngore imara ikiri nzima.
Icyo ugomba kumenya
No mugihe cy’umburumbuke, umugabo n’umugore badafite ikibazo gusama inda biba ku kigereranyo cya 85%, naho izibasha kuvuka zitavuyemo zo zikaba ku kigereranyo cya 50%. Ibi bivuga ko rero gutwita ukabyara umwana ari inzira ndende kuko ushobora no kudahita utwita ako kanya nk’uko ubyifuza kandi uri muzima.
Ni ryari umugore numugabo ababana bashobora gukeka ko hari icyibazo kigomberwa kujya kwisuzumisha kwa muganga winzobere?
Mu gihe umugore n’umugabo bamaze umwaka wose babana kandi bakora imibonano mpuzabitsina nibura gatatu (3) mu cyumweru ntibatwite bakaba nta kibazo kindi bafite buri imuntu ku ruhande rwe ; icyo gihe bagomba kugana umuganga w’inzobere.


text:
Nyagatare: Umukobwa yabyaye uruhinja ahita aruta mu musarani barukuramo rwapfuye
Mu gitondo cyo kuri icyi cyumweru tariki ya 26 Nzeri 2021, nibwo umukobwa witwa Dushimimana Fiette wo mu Karere ka Nyagatare, mu murenge wa Karangazi, Akagari ka Nyamirama, yabyaye umwana agahita amuta mu musarani bamukuramo yapfuye.
Imboni ya Igicumbi News, iri mu Mudugudu wa Nkoma II, byabereyemo bikaba byabaye anahari, yavuze ko uyu mukobwa yakoze aya mahano mu rukerera rwo kuri icyi cyumweru.
Ati: “Uko byagenze umukobwa yari afite imyaka 19 y’amavuko, mu gitondo nibwo twaje kwakira inkuru ibababje ivuga ko uwo mukobwa yabyaye umwana agahita amuta mu bwiherero, byatubababje cyane kumva umuntu abayara neza nkuko abandi babyara yarangiza akajya kujugunya umwana mubwiherero, abaturage bahurujwe kuko Hari uwahise amubona akimara gukora ayo mabara nuko umwana akurwamo ajyanywa kwa muganga ariko yaje kwitaba Imana agejejwe Kukigo Nderabuzima”.
Amakuru agera ku Igicumbi News Kandi avuga ko kuba uyu mukobwa yishe uyu mwana Ari amakimbirane Ari hagati y’iwabo mu babyeyi babo bahora barwana ndetse bagatoteza n’abana babo.
Ushinzwe umutekano muri Nkoma ya Kabiri nawe yahamirije Igicumbi News ko Koko uyu mukobwa yabyaye umwana agahita amuta mu bwiherero.
Agira ati: “Nabimenye saa kumi n’ebyiri za mugitondo mbimenyeshejwe n’Inzego z’Umutekano ziba hafi yaho, Ni Urwego rwa Gisirikare, bamaze kubimenyesha bansaba ko nahagera mpageze nsanga umwana bamaze kumukura mu musarani, ntakindi cyari gukorwa kuko twakoze ubutabazi bushoboka umwana bamujyana kwa muganga hanyuma uwo mukobwa turamusigarana Kuko yari afite ikibazo nuko duhamagara inzego zisumbuyeho kugirango zize zimujyane”.
Amakuru dukesha ushinzwe Umutekano avuga ko Urwego rw’Igihugu Rushinzwe Ubugenzacyaha (RIB), rwaje kuhagera saa tanu z’amanywa kugirango zitange ubufasha kuri uwo mubyeyi wari umaze kubyara kuko byagaragaraga ko ameze nabi.
Turacyagerageza kuvugana n’ubuyobozi bw’umurenge wa Karangazi cg Urwego rw’Igihugu Rushinzwe Ubugenzacyaha (RIB) kugirango hamenyekane icyateye uyu mukobwa kwica umwana yari amaze kubyara.
Igicumbi News yamenye ko uretse uyu mukobwa wishe umwana we yari amaze kubyara, muri urwo rugo na murumuna we nawe aratwite.
Emmanuel Niyonizera Moustapha/Igicumbi News
Kanda hasi ukurikire ibiganiro tukugezaho ku Igicumbi News Online TV:


text:
Yanditswe na UMUHIRE Valentin
Abaturage bo mu Murenge wa Bwishyura,Akarere ka Karongi bahawe inka muri gahunda ya Girinka ndetse bakanitura,baremeza ko Girinka yabongereye imibereho ariko kandi ngo yanongereye umubano mu baturage cyane cyane hagati y’abituranye.
Abaturage bari mu muhango wo kwitura muri gahunda ya Girinka
Mukandayisenga Pasikaziya ,umupfakazi ,afite imyaka isaga 50.yahawe Inka muri gahunda ya girinka,ubu ibyaye kane.
Iya mbere yarayituye,izindi zamufashije gukemura ibibazo by’umuryango.Iyo muganira,ijambo rigaruka cyane muri we ni ugushimira Perezida wa Repubulika.Agira ati“mpora nshimira Perezida Paul Kagame ku cyizere yatugiriye akatworoza,yagiranye ahakomeye .”
Mukandayisenga avuga ko mbere yuko umuryango we uhabwa inka bari babayeho nabi.Ati”abana banjye ntibari bazi amata atari uko batayazi ko abaho ahubwo kubera kuyabura”
Uyu mugore akomeza atanga ubuhamya bw’aho Girinka yamukuye ,akagira ati“inka nahawe yampaye amata,yampaye ifumbire,yanyubakiye inzu kandi nanjye ubu mbarizwa mu bantu bafite Konti muri Banki,ntakubeshye ubu ririho ibihumbi ijana na makumyabiri.”
Akomeza avuga ko ubu asigaye akoresha abakozi mu mirima ye akabahemba mu gihe we aba ari gukora indi mirimo.Ati”Girinka yaranduhuye kandi njye n’abana banjye tubayeho neza.”
Uyu mubyeyi ashimangira ko ineza yagiriwe n’Umukuru w’igihugu,ati”yandemyemo ubumuntu kandi nanjye moors nzirikana kugirira neza abandi.Numvise ari imihango gikomeye ngiranye n’Umukuru w’Igihugu,niyo mpamvu ngomba kuzifata neza.”
Uwo yituye bahindutse inshuti magara
Mukandayisenga avuga ko bitewe nuko yumvaga atatira igihango yagiranye n’Umukuru w’igihugu, yafashe inka ze neza .Ati “kubera ineza nagiriwe nanjye nagombaga kuyigirira abandi.”Akomeza avuga ko uwo yituye nawe iyo nka imaze kumubyarira indi,bombi bakaba boroye .Ati”nyimushyikiriza nawe byaramurenze,n’ibirori aba yarabikoresheje nuko yabuze amikoro”.
Ibi kandi binashimangirwa na Mukakabera wahawe iyo nka y’inyiturano ati”ni umuvandimwe wanjye ni inshuro magara kandi nanjye nzirikana neza yangiriye akampa inka umeze neza,ndabimwubahira.”
Kimwe na Mukandayisenga ,umugabo witwa Bizimana Louis ,afite imyaka 60 arubatse afite umugore n’abana.Atuye mu mudugudu wa Mubuga,Akagari ka Ryaruhanga mu Murenge wa Mubuga.We n’abo mu muryango we buri wese afite umwihariko we mu kuvuga imyato gahunda ya girinka.
Abakobwa be Umugwaneza Claudine w’imyaka 20 na Uwimbabazi w’imyaka 17 bashima cyane girinka kuko ngo yabakuye mu bukene bukabije.Umugwaneza ati”maze dusigaye turya imbaga!ubundi twarazihingaga zigatukura.”
Umuyobozi w’Umudugudu wa Mubuga Mugorenejo Asteria nawe yemeza uruhare rwa Girinka mu gutuma abaturage basabana. Ati”iyo bagiye kwitura bagenzi babo aba ari umunsi mukuru ku Kagali kuko niho tubikorera, twatumiye abitura n’abiturwa. Yongeraho ati”imiryango yahanye inka usanga itumirana,ugize icyo abona (icyo kunywa) agatumira undi mbese ukabona ko hari umubano girinka yabaremyemo.”
Kugeza ubu mu Karere ka Karongi kugeza muri 2019 hamaze gutangwa inka 8534 zirimo izituwe 2877.Mu mihigo y’Akarere ya 2019-2020 bahize gutanga inka 714.


text:
Georg Wilhelm Friedrich Hegel
Georg Wilhelm Friedrich Hegel (27 Kanama 1770 - 14 Ugushingo 1831), yemeraga ko
igitekerezo aricyo cyatanze matter kubaho, kandi ko aricyo nkomoko y’ibintu byose biri mu isi (kamere, umuntu naza phenomena). Icyo Hegel yarushije abandi ba Idealists bamubanjirije ni uko we yemeraga ko igitekerezo cyagiye gihinduka gifata isura zinyuranye, imiterere n’ibindi, biturutse ku makimbirane yari akubiye muri icyo gitekerezo kuva kibayeho. Hegel yavugaga ko urwego rusumba izindi zose mw’ihindagurika ry’igitekerezo ari umutimanama w’umuntu. N’ubwo Hegel yari Idealist niwe mufilozofe wa mbere wavumbuye ko iterambere rishingiye ku makimbirane, ariko yemeza ko ibyo bishoboka ku gitekerezo gusa (Absolute Ideal/L idéal absolu). Yabonaga iterambere ry’igitekerezo naho umuntu akaba akambaro kacyo gusa. Hegel niwe wabanje kuzana Filozofi y’impinduka y’ibintu (Dialectics/dialectique).


text:
Guverineri w’Intara y’Amajyepfo Commissioner General Emmanuel Gasana avuga ko Itorero ryazanywe ku rwego rw’Umudugudu rizagarura indangagaciro z’umuco mu rubyiruko n’abakuru ndetse abaririmo bazajya bafata umwanya wo gukemura ibibazo byugarije umuryango.
Guverineri Gasana niwe watangije Itorero ku Mudugudu mu karere ka Kamonyi, avuga ko iri torero rizita ku bibazo by’imibereho n’imibanire binyuranye nko; kwita ku burere bw’abana, kwita ku babyeyi batwite, kuganirizwa ku ndangagaciro z’umuco n’ibindi…
Avuga ko biteze cyane umusaruro n’impinduka bizazanwa n’Itorero ku Mudugudu kandi bazajya bakurikirana inyigisho zitangwa.
Ati “Iri Torero ni ishingiro ikubiyemo gahunda ya Ndi Umunyarwanda no gusigasira ubumwe bwacu, ndetse rizakumira n’ibyaha.”
Abaturage bakuru bakurikiranye ibiganiro bitangiza Itoreroku Mudugudu hano bemeza ko hari ibibazo byakemurirwaga mu Itorero rya kera kuko abato bakuranaga Indangagaciro zikwiriye batojwe n’Itorero.
Basanga Itorero rigaruwe ku Mudugudu rikwiye kwibanda ku bibazo by’uburere mu bana, gukumira inda ziterwa abangavu no kurwanya amakimbirane mu ngo.
Zigira Joseph Umuyobozi Mukuru w’Ikigo gitorezwamo umuco w’Ubutore cya Nkumba avuga ko iri Itorero rizakemura n’ibibazo by’imirire mibi n’indwara zikunze kwibasira abana kuberako ababyeyi bazatozwa uko bakwiye kubikemura no kubyirinda


text:
Rwamagana : Arasaba kurenganurwa akabona ku mitungo yashakanye n’umugabo we
Murigirwa Denise atuye mu Mudugudu wa Kabahima, Akagari ka Bushenyi, Umurenge wa Mwulire ararira ayo kwarika, nyuma yo kuva murugo rw’uwo babanaga amara masa kandi yarahafite imitungo.
Uyu mubyeyi umaze imyaka 8 abana n’umugabo banafitanye abana babiri, ariko ntibigeze basezerana imbere y’amategeko; acuruza ku gasoko aho bita kwa Manuel mu Murenge wa Gishari. Akikiye umwana muto arimo kumwonsa, avugana ikiniga, umubabaro n’agahinda kenshi amarira ashoka ku matama; yagize ati “Nijye wirebaho ku bintu byose, ari ubukode bw’inzu, ubwisungane mu kwivuza, kwambika abana no kubashakira ibibatunga, none umugabo ngo singire icyo nkura munzu niba ntazanye agatabo kariho amafaranga.”
Yemeza ko intandaro ari amafaranga ari ku gatabo cy’itsinda ryo mu isoko, uyu mubyeyi acururizamo, kuko umugabo we ashaka koazana amafaranga ari ku gatabo akayamuha akikemurira ibibazo kandi ari ay’itsinda.
Agira ati “ Agatabo nubwo kariho amafaranga si akanjye ni ak’itsinda ryo mu isoko, nubwo ndi umubitsi kuri aka gatabo ariko singafiteho uburenganzira njyenyine, ikindi igihe cyo kugabana ntikiragera, ubu kuko gakomeje guteza ibibazo nanagahaye uwo turi kumwe muri komite y’itsinda aba ariwe ukabika. Nabibwiye abayobozi b’inzego z’ibanze barambwira ngo ningende nyine singire icyo njyana. Sinorohewe n’ubuzima mbayeho kuko naho ndimo gucumbika ni kwa mwene mama mukazu gato k’icyumba kimwe tukabanamo hamwe n’abana batanu”.
Uyu mubyeyi ikibazo cye yakigejeje ku bayobozi b’Umudugudu baramubwira ngo afate imyenda agende cyangwa ngo niba umwanzuro bamuhaye atawemera ajye ku Kagari.
Yagize ati “Jyewe ntabwo nafata abana bonyine tutagabanye ibyo dufite byose birimo amasaka yuzuye umufuka, umuceri, ifu y’ubugari, ibirayi, intebe zo kwicaraho, n’utundi dukoresho turi munzu kandi n’ubundi nijye wari warabiguze”.
Icyo uyu mubyeyi asaba nuko atagenda imbokoboko kandi ibintu byaramuvunnye abishaka, muri ibyo byose nta nakimwe umugabo yigeze agura.
Bigaragara ko hari imiryango ibana itarasezeranye mu gihe umwe atagishaka undi by’umwihariko igihe umugabo atagishaka umugore akamwirukana akagenda amara masa.
Uyu mubyeyi yavuganye n’ushinzwe ubufasha mu by’amategeko amugira inama yo kuzajya ku Murenge akareba ushinzwe “ MAJE” akamufasha.
Me Kagabo Venuste yasobanuye ko uwo mubyeyi adashobora kuvuga ngo aragiye. Ahubwo yakagombye kujya mu nzego z’ibanze zikamukorera inyandiko z’igihe ahaviriye, n’ibyo bafatanije gushaka kuva ryari kugeza ryari. Icyo gihe iyo nyandiko aba azayikenera igihe azajya gutanga ikirego ashaka ko bagabana imitungo bafatanije gushaka, kuko iyo mitungo aba ayifiteho uburenganzira bungana nubw’uwo mugenzi we.
Akomeza agira ati “ umucamanza ntashobora kuvuga ngo iyo batasezeranye kuko iyo bitakozwe asabwa kugaragaza ko bari barikumwe babishaka, ntakindi kimenyetso rero aba afite kereka izo nyandiko z’inzego z’ibanze zigaragaza ko runaka na runaka babanaga mu buryo bunyuranije n’amategeko batarasezeranye, bafitanye abana aba naba, bafatanije gushaka imitungo; byaba byiza bakayivuga murwego rwo kugira ngo batange amahoro, babaye bategetse ko wenda umugore yaba avuye aho cyangwa se n’umugabo byose birashoboka, kuko iyo agize ibyo akoresha nabi, akabigurisha kandi undi yaragiye, iyo nyandiko ishingirwaho kugirango igaragaze byabindi byari bihari.
ITEGEKON°59/2008RYOKUWA10/09/2008RIKUMIRAKANDIRIHANAIHOHOTERWAIRYOARIRYORYOSERISHINGIYEKUGITSINA;muNgingoya39riragirariti”Ishyingiranwan’igabanary’umutungow’ababanagakuburyobutemewen’amategekoAbabanagank’umugoren’umugabobatashyingiranywemuburyobuteganywan’amategeko,bashyingirwahakurikijeihamery’ubushyingiranywebw’umugaboumwen’umugoreumwe.Mugiheumwemubarebwan’ibivugwamugikakibanzirizaiki,yabanagan’abagorecyangwan’abagabobenshi,abanzakugabanakuburyobungananaburiwesemubobabanaga,umutungobaribafitanyecyangwabahahanyemberey’ukoashyingirwa.Igabanary’umutungorivugwamugikacya2cy’iyingingontirivutsaabanababyaranyeuburenganzirabahabwan’amategeko.Ibikurikizwamuriiryogabanabigenwan’itekaryaMinisitiriufiteubutegetsibw’Igihugumunshinganoze.
Nyirahabimana Josephine


text:
Abakuru b’itorero ryitwa Harvest Bible Chapel bahagaritse burundu umupasiteri witwa James Mac Donald, ashinjwa kutubahiriza amahame ya Bibiliya agenga umushumba.
Bikaba bivugwa ko iri torero ryashinzwe na James MacDonald, rikaba riherereye muri Leta zunzubumwe z’Amerika I Chicago muri Illinois.
Amakuru dukesha ikinyamakuru Christian Today avuga ko mu ibaruwa yasomewe abakristo biryo torero ku cyumweru, umukuru w’itorero Karl Jackson yasobantuye avuga ko” ibikorwa bya Pastor James MacDonald bidahura n’icyo ibyanditswe byera bisaba umuntu w’umushumba.
Abakuru bamushinja gukoresha umwanya n’ububasha afite mu itorero akabikoresha mu nyungu ze bwite, kwishyira hejuru, gukoresha imvugo idakwiye, gufata umutungo w’itorero akawukoresha mu nyungu ze n’ibindi. Bagize bati “Twasanze akoresha umwanya n’ububasha afite mu nyungu ze, agakoresha umutungo w’itorero kubwinyungu ze.”
Abakristo batangarijwe ibi tariki ya 3 Ugushyingo 2019. Abakuru bavuze ko tariki ya 12 Gashyantare 2019 aribwo Pastor James MacDonald yakuwe ku murimo yakoraga mu itorero Harvest Bible Chapel. Akaba yarahagaritswe muri iri torero amaze imyaka 30 aribereye umuyobozi mukuru ndetse akaba ari nawe warishinze.
Bakomeje bavugako muri iyo myaka 30 yaramaze aribereye umuyobozi, bari bamwishimiye cyane. Mushobora kwibaza impamvu ibi byaba bitangarijwe abakriso nyuma y’amezi angana atya James avuye ku buyobozi. Ariko impamvu yo kuba byaratangarijwe abakristo nyuma y’ameze 7 bamuhagaritse bavuze ko barimo kwigana ubushishozi kumyitwarire ye ndetse no gushaka abatangabuhamya barenze umwe bamushinja nkuko muri bibiliya byanditswe.
Bavuze ko bagendeye ku cyanditswe kivuga ko umukuru w’itorero aba ukwiye kwemera ikirego bamurega nyuma yo kubona abatangabuhamya babiri cyangwa batatu. Ni icyanditswe kiri muri 1Timoteyo 5:19-20 havuga ngo “Ntukemere ikirego ku mukuru hatariho abagabo babiri cyangwa batatu. Abakora ibyaha ubahanire mu maso ya bose, kugira ngo abandi na bo batinye.”
Abakuru baganiriye n’abakristo benshi, basura insengero zabo zose babanza guhura n’urujijo ku byo MacDonald ashinjwa ariko ubu bakaba baramaze kumenya ukuri, ari nayo mpamvu banzuye kubitangariza abakristo.
Mu ibaruwa banditse imuhagarika, bavuga ko imyitwarire ye, imvugo ye mu itangazamakuru bidakwiriye umuntu w’umushumba. Bavuze ko n’ubwo Bibiliya itabigisha guhagarika burundu umukuru w’itorero, ariko bafashe umwanzuro wo guhagarika burundu Pastor MacDonald. Bati “Ntabwo azongera gukora umurimo w’Imana ukundi nk’Umukuru cyangwa Umupasiteri muri Harvest Bible chapel.”
Uyu mupasiteri kandi ashinjwa gukusanya inkunga mu izina ry’itorero, akabikora nta muntu agishije inama, amafaranga akusanyije akayajyana mu bikorwa bye bwite muri Afrika.
Icyakora abakuru b’iri torero bavuze ko igihe cyose Pastor MacDonald azihana bimuvuye ku mutima, azasubizwa mu murimo w’Imana akongera kuvuga ubutumwa muri iri torero. Banavuze ko bari gusaba Imana ko yamukoraho agahinduka.
Basoje basaba iteraniro gusengera MacDonald n’umugore we Kathy. Kandi ko akeneye James abajyanama bamufasha mu isanamitima. Mu gihe ibi byaba bidakozwe, haragumaho umwanzuro wo kumuhagarika burundu aho atemerewe kugira inshingano n’imwe akora muri Harvest Bible Chapel.


text:
Dore uko Leta ya Paul Kagame yaciye Nyakatsi ! Gukenesha no gushinyagurira abaturage ni yo ntego Nyamukuru y’Agatsiko kari ku butegetsi mu Rwanda!
Source: Igitondo.com
Ibikorwa byo guca nyakatsi birakomeje hirya no hino mu gihugu. Hamwe na hamwe abaturage ubu barahangana n’ibibazo by’amazu bimukiyemo atuzuye neza.
Bamwe mu baturage bo mu midugudu ya Kinani na Bwezamenyo yo mu kagali ka Bunazi umurenge wa Karama mu karere ka Huye bavuga ko amazu bimukiyemo bava muri nyakatsi amwe n’amwe atuzuye ku buryo kuyabamo bigoranye. Ariko, ubuyobozi bw’uyu murenge bwo buvuga ko umuntu wimuwe muri nyakatsi agomba kuba afite aho kuba hadateye ikibazo.
Nk’urugero, Anasitaziya Hagenimana, umukecuru w’imyaka 87 y’amavuko, aba mu nzu ihomesheje ibidasesa igice kimwe (reba ifoto) kubera kubura intege zo kwiyubakira.
Anasitaziya Hagenimana
Agira ati : «Baransenyeye bampa amabati, ndaza nshinga ibi biti, mbituyemo …………..nta rugi ; imbeho ni yose …»
N’ubwo umuntu atareba mu cyumba araramo kubera ko kizengurutswe n’imisambi, uri hanze we areba mu nzu imbere kimwe n’uri imbere aba areba hanze .Uretse muri uyu mudugudu, iyo ugannye mu mudugudu wa Rwezamenyo bihana imbibi naho uhasanga amazu nk’iyi.
Bamwe mu batuye muri ayo mazu bavuga ko ari ubuyobozi bwabazanye, bazi ko bazabatuza mu nzu ariko ngo basanga batuye hanze.
Umusaza Misago uvuga ko afite imyaka 120 y’amavuko, aba muri kimwe mu byumba aho abana n’umukobwa we, gusa we ngo icyo yasabaga abayobozi ni ukumujyana mu nzu azajya abasha kota.
Umusaza Misago imbere y’inzu ye
Ubuyobozi bw’umurenge wa Karama iyo midugudu yombi ibarizwamo buvuga ko ubusanzwe ikibazo cya nyakatsi bari bamaze kukigera kure kuko abari bimuwe bose bari babashije gutuzwa.
Sebarinda Frederic, umunyamabanga nshingwabikorwa w’uyu murenge, avuga ko iki kibazo cyamenyekanye kandi ko kigiye gushakirwa igisubizo bidatinze.
« Kuba hari umuntu wasanga adafite inzu idahomye, ni uburangare bw’abayobozi bo ku rwego rwo hasi, ariko mu byumweru bibiri turaza kugikurikirana neza, tugera aho mu baturage ».
Gahunda yo guca nyakatsi yashyizweho na leta y’u Rwanda mu rwego rwo gutuza abaturage ahantu heza hagendanye n’icyerekezo.
Gusa hamwe na hamwe usanga hakiboneka ibibazo bitandukanye birimo kuba bamwe mu bavuye muri nyakatsi batarabonerwa aho gutura.
Ku bw’igitondo.com,
Rihard Dan Iraguha
MUJYANAMA/ROUEN (lundi, 31 octobre 2011 09:28)
(La Libre 31/10/2011)
La politique, innovante, de Kigali en matière de santé publique est une réussite. Bruno Meessen (Institut de médecine tropicale d’Anvers) nous dit pourquoi.
Bruno Meessen, chercheur à l’Institut de médecine tropicale d’Anvers, a coordonné un supplément(1) de la revue médicale internationale « Health Policy and Planning » d’octobre, financé par l’Unicef et consacré aux politiques de gratuité des soins de santé menées dans les pays pauvres ou à moyen revenu. M. Meessen, qui travaille depuis quelques années sur ce thème, a accepté de répondre aux questions de « La Libre Belgique », orientées plus spécifiquement sur le Rwanda et le Burundi, deux des quatorze sujets traités dans le supplément……………………………………………………………..
Le Rwanda fait figure de pionnier en Afrique avec son système de mutuelles « parce que le gouvernement en a fait son programme phare « , au contraire d’autres pays où elles comptent peu de membres et ne constituent donc pas une bonne stratégie pour accroître la couverture médicale de la population, explique Bruno Meessen.
« Au Rwanda, cela résulte d’une politique du pouvoir et cette stratégie rencontre un grand succès puisqu’une très forte proportion de la population utilise aujourd’hui les services de santé : consultations, accouchements assistés, planning familial, moustiquaires imprégnées En quelques années, les indicateurs de santé sont presque tous passés au vert, même pour les plus pauvres. Et grâce à ces mutuelles, les gens paient moins, pour être soignés, qu’en 2000. C’est un succès clair, net et incontestable. »
denise (jeudi, 27 octobre 2011 19:20)
ngo hari umugore wu muswa bahaye umwanya muri afrika kungiriza . uwo ni kayitesi slvie zainabo. nkubu koko u Rwanda kuki batanga umu candida nkuriya? niyo mpamvu ntaho tuzagera. umuntu nkuriya koko?uburenganzira bwikiremwa muntu akoramo ikigali.mubona hari icyo akora.umuswa gusa. yewe nabamutangaho umukandida ni nkawe.
Abapadiri bibjuju (jeudi, 27 octobre 2011 18:43)
Tugarutse ku mazina, ndibuka Sebijumba (Caisse Sociale)waramurebega uti IZINA NIRYO MUNTU. Jyewe iriya nkuru ya Rudakemwa yanyeretse ubuswa bwe. Iyo yandika itiku usanga ari umuhanga, kuko kwandika itiku byorohera bose. Namwe murebe uburyo Gashayija yamusubije.
Sha, aba « bapadiri » ni abaswa pe. Icyo bashoboye ni itiku!
Umuhanga (jeudi, 27 octobre 2011 18:34)
Gashayija
(mardi, 25 octobre 2011 16:15)
Padiri Fortunatus, urakoze kuli ubu buvanganzo aliko hali aho nshidikanya kwemeranya nawe:
1)Niyonzima: birantunguye ko usanisha ili zina n’ingagi kandi nali nzi ko baba bashaka kuvuga Imana, ko ali nzima, ko ali yo bugingo, ko ubuzima bw’abantu bworoshye ubw’Imana ali bwo bukomeye budahungabana, etc.
2)Amazina y’amoko adakunze kuboneka nka Gatutsi, Segatutsi, Gahima (uretse umwe ubu uzwi cyane): impamvu aya amazina ataboneka ahubwo hakaboneka Gahutu, Sebahutu, Sagahutu, Gatwa, Sagatwa, etc. ntekereza ko biva ku mateka ya politiki y’ u Rwanda. None se urabona kuva kuli republika ya mbere n’iya kabili umuntu yali kwita umwana we Gatutsi cg Mututsikazi, uwo mwana akazabaho ate, akazaca he, akiga ate, akabona akazi gute? Iryo zina ryali marque mbi tout simplement kubera impamvu socio-politiques. Kuli izo ngoma kwitwa umuhutu byali ishema (cg nta soni byali biteye). Kwitwa izina ririmo Twa wenda kubera icyo umutwa yakoreye umuryango cg impanuro bamukuyeho cg se kubera akana kavutse gasa n’agatwa, ntekereza ko ntakibi cyali kilimo kuko mu mateka y’u Rwanda abatwa ntakibi kibavugwaho. Bakunze kwibera iruhande ntibakoma, ntawe bishe ntawe bakijije. Cyakora tubakesha inkono twatetsemo twese amasafuriya ataraza. Ahubwo batugiriye akamaro gakomeye kuli icyongicyo. Kubitirirwa no kutabitirirwa ntacyo byali bitwaye.
3) Majoro: ntekereza ko waciye nanone iruhande witiranya iri zina n’ipeti. Ntekereza ko ahubwo rifitanye isano n’ijoro (nuit), bakaba barashakaga kuvuga ko abantu baraye amajoro/rubunda baharanira u Rwanda cg bategereje ko bwacya kabili (buli wese afite aho yiyumva muli izo cas ebyili). Ikindi ni uko bizwi cyane ko Habyarimana ntawigeze amwita Major ahubwo twamwitaga Jenerali (ibuke imvugo ngo mu Rwanda rwa Jenerali, ikivugo ngo « kagire Jenerali Perezida »).
Murakoze
MWENESEBAHINZI (jeudi, 27 octobre 2011 18:05)
NDASHIMIRA BYIMAZEYO ABASHYIZEHO LEPROPHET.FR UMUHANUZI. NTIHEZA KDI YIHANGANIRA IBITEKEREZO BYOSE BIHACIYE. YEMWE N’ABAHEZANGUNI NKANJYE W’UMUHUTU KDI UBYIYUMVAMO NDENSE N’ABAHEZANGUNI B’ABATUSTI. IYI N’INZIRA NYAKURI YATUMA ABANTU BAGERA KUBWIYUNGE NYABWO IYO BABONYE UKO BAVUGA IBITEKEREZO BYABO BATAGOMBYE KUREBA MUBITUGU BYABO CG NGO BAZIRE KO BATEKEREJE IBITANDANYE NIBYO rpf N’AGATSIKO BASHAKA. iYO NIYO DEMOCRACY KDI NIBWO BURYO RECONCILIATION ISHOKA IYO ABANTU BOSE BAHAWE IJAMBO. UTANZE IGITEKEREZI KITEMEWE NABOSE CYKANGWA AKEREKWA IMPAMVU KITANYUZE ABANDI ARIKO NTIBIMUFUNE, CG NGO BIMUCISHE UMUTWE CG NGO BIMUJYANEISHYANGA. HANORERO NJYE NDABONA RECONCILIATION YARATANGIYE.
ikihe rero kirageze ko abacinyi tubica abacanyi ntarangamutima yaba umuhutu cg umututsi agahanirwa amakosaye atari ukoyavutse. kuba umuhutu,cg umututsi ntibyitwe icyaha ahubwo twumve ko n’abantu bo mubwoko bumwe cg famille imwe atariko bahuza ibitekerezo kdi ibyo batagombye kubipfa. nkubu twese hamwe twemeye ko interahamwe zakoze nabi mukwica abatatsi ariko birababaje kugeza n’ubu kuba hakiri abatutsi bamwe batemera ko abahutu benshi inshuro nyinshi kurusha abatusi nabo bishe kdi kubishwe n’abatutsi bamwe. Nkubu ntikiri ibanga ko kagame ariwe nyrabayazana w’ibyagobyagwiririye abanyarwanda kumpande sose. igikwiye ubu twese nugushakirahamwe igihano akwiye. Afugwe, ashyirwe kurutare nkarumwe rwa kamegeri, yicwe, please prose the punishment kagame deserves and that is a part of healing all rwandands will needs the most.
may God bless rwanda and its people of course exclusive kagame n’agatsiko!!!!
UMUTWE WA KAGOME URAKENEWE (jeudi, 27 octobre 2011 17:39)
bIRAGARAGARA KO KAGAME YAHEMUKIYE ABANYARWANDA BOSE B’iNYABUTATU. nONE DUKENEYE iNTWARI YATANDUKA IGIHIMBA N’UMUTWE WE HANYUMA URWANDA N’ABARWO TUKAGIRA AMAHORO. iYONTWARI NINDE!!! NAGIRANGO N’ABANYARUBUGA MUBWISANZURE LEPROPHET.FR YADUHAYE DUTANGE IBITEKEREZO BINYURANYE KUGIHEMBI KIZAHABWA UZIVUGANA KAGAME VUBA KUKO KUGENDABWO YAGIYE!!!!!!!!!
ABATUTSI BAGORWA BAHU !!! (jeudi, 27 octobre 2011 16:49)


text:
Ijambo umuhehesi mu Kinyarwanda riva ku nshinga guheheta, itandukanye no gusambana n’ubwo hari benshi bitiranya ubuhehesi n’ubusambanyi.
Kwifuza uwo mudahuje igitsina, kugira irari n’iruba byo kubonana nawe birasanzwe muri Kamere muntu, kandi ku mpande zombi (abagore n’abagabo). Nta n’ikosa ririmo na mba ku babifitiye uburenganzira, by’umwihariko abashakanye.
Bitangira kwitwa guheheta iyo iryo rari n’iruba rirenze imbibi ryemerewe, nyir’ukurigira akagira ibikorwa, imvugo, imitekerereze, imikorere, imivugire, inyifato n’imyitwarire bireshya uwo yararikiye, biti hi se bikamwireherezaho.
Ubuhehesi bukorwa mu zihe nzira ?
Mu bikorwa :
Hari ibyo umuntu akora kenshi bidafite n’impamvu-muzi yabyo, ariko ubikorerwa agasa n’utegurwa kugira ngo ubwo azasabwa kwirekura cyangwa kwishyura (n’ubwo iri jambo riterurwa), atazarushya imigeri. Muri ibi bikorwa habamo gutanga impano z’urudaca zishobora kuba ibintu bifatika cyangwa se ubufasha nyoroshyanzira (services).
Mu mvugo :
Hari amagambo akoreshwa, arimo gushimagiza, gutaka, kubyinirira, n’ibindi bifitanye isano, kandi akenshi ugasanga imvugo ikoreshwa mu buhehesi iba yuzuye gushyenga, gushyoma, tutibagiwe ko hari n’abarenga bakanashyomoka...
Mu iheheta abahehesi b’impande zombi (abagore n’abagabo) bahindura ijwi, amasaku nyejuru yose agirwa nyesi (Les accents aigus deviennent graves), hari abavuga ukagira ngo barasinziriye cyangwa se biyoroshe mu gihe cy’imbeho ikaze, kandi ari muryege.
Ibiganiro nkururabuhehesi na nshyigikirabuhehesi bikunze gukorwa ahanini mu masaha akuze y’ijoro, ariko abasa n’ababigize umwuga kuri bo nta joro, nta manywa.
Inyifato :
Inyifato y’ubuhehesi irangwa n’icyo bamwe bita “kwirya” mu ngendo cyangwa mu migirire kugira ngo habeho gukurura amaso y’abo ukeneyeho guhehetwa cyangwa guheheta. Hari indoro ishotora (Exciting Look), hari n’inseko idasohoka, ihera muri nyirayo, hari ikiniga-shusho, hari n’impumeko mpezayo.
Hari n’ugusuhuza, agakora ibishoboka ngo agukwize ubushagarira. Kabone n’iyo waba umuhaye urwara rw’urutoki, umuhehesi nyawe amenya uko abyigenzereza.
Haheheta nde, hahehetwa nde ?
Hanze y’uwo mwashakanye cyangwa uwo mufitanye umubano n’umushyikirano ubashyira igorora rishyira mu mbere, ku bandi barenzaho ibikorwa bijyanye no kubireherezaho bifatwa nk’ubuhehesi.
Yitwa “umuhehesi” uwo wese utera undi ibyiyumvo byo kumva ko amukeneye, bakeneranye, ahanini biganisha ku mibonano mpuzabitsina, cyangwa se ukundi kwishimisha no gushimishwa guturutse kuwo mudahuje igitsina, kabone n’iyo nta mibonano nyirizina yaba ikenewe.
Afatwa nk’umuhehetwe (Ijambo ridasanzwe mu Kinyarwanda ariko ubu rihise ryinjiramo), uwo wese ukorerwaho cyangwa ubwirwa ibituma gashyiga imushyigura ikamushyitsa kure iyo, mu yindi si atagannye, kabone n’iyo yaba yagizemo uruhare, cyangwa ari nta narwo. Iyo si ishobora kuba nyakuri, ntekerezo, cyangwa nganarugamba.
N’ubwo mu mvugo za benshi bagaragaza ko haheheta abagabo hagahehetwa abagore, mu by’ukuri impande zombi ziraheheta, kandi zigahehetwa. Nta bushakashatsi buriho cyangwa se bwakozwe ngo bugaragaze abarusha abandi guheheta muri izi ngero zombi (ufite uko ubizi wabitangamo igitekerezo hasi ahabigenewe).
Uheheta aba agamije iki ?
- Hari ubuhehesi buba bugamije ubusambanyi. Si bose ariko baheheta bagamije gusambana, n’ubwo ubuhehesi kenshi ariho buganisha.
- Hari abatari bake baheheta bakanyurwa no kubona bafatishije, ariko bagacumbikiriza urugendo aho, kuko kunyurwa kwabo kuba kugeze iyo bajyaga.
- Hari n’abateye batyo muri kamere karemano kabo, kabone n’ubwo nta kindi yaba agendereye.
- Hari n’ubuhehesi bujyana n’ibihe, impamvu n’imyaka y’ubukuru. Niho uzasanga hari abavuga ngo “Abasaza bose ni abahehesi”. Siko biri, ahubwo imigenzereze yabo haba ubwo igaragaza bimwe mu bimenyetso by’ubuhehesi, ariko si bose baba bari muri iyo nzira.
- Hari n’abagaragara nk’abahehesi nyamara babitewe no guhungabana/guhahamuka bahuye nako, ukwitabwaho n’ubwizihirwe (affection) babuze bo bakabugaragariza abandi cyangwa se bakifuza bikomeye kubugaragarizwa no kubugirirwa, bikabatera (batanabigambiriye) kwitwara nk’abahehesi, cyangwa se abahehetwe.
Uzabwirwa n’iki umuhehesi wa cyane ?
Itondere abahora bavuga ko kanaka cyangwa nyiranaka abirukaho, kandi bugacya bahinduye amazina y’ababagendaho cyangwa se y’ababoga runono. Wa muntu uhoza mu kanwa ko ahehetwa, kenshi niwe uba uheheta, ariko agatanguranwa mu mvugo, ngo kera kabaye atazivamo nk’inopfu, n’ubwo ku bazi kwitegereza baba bamaze kumutera imboni.
Nk’uko ijambo amatiku rihora mu kanwa k’abagira menshi kurenza abandi, ni nako ijambo ubuhehesi ribana na ben’ubuhehesi, naho abadatuye iyi si ntibakunda no kwibuka ko ribaho.
Abahehesi ba cyane barangwa no kwiyumvamo no kugaragaza mu mvugo cyangwa mu migenzereze ko bishimiwe cyane, bakunzwe cyane kandi ko ari ingenzi kuri bose /benshi, ku buryo aho batabonetse haba icyuho.
Video Abakobwa Beza
Byose ku Guheheta?
Labels: urukundo


text:
Umuneke n’igishishwa cyawo mu byiza bitangaje ku bw’uruhu rw’umuntu, Igishishwa cy’umuneke kigira intungamubiri nyinshi hamwe n’ibifasha uruhu kurwanya iminkanyari, imirongo hamwe no kwangirika k’uruhu.
Iminkanyari yo mu maso ibaho mu gihe cy’ubuzima bw’abantu, mu gihe uruhu rwatakaje ubutoto, rugahinduka nk’urudasanzwe, rugatemba kandi rugatakaza ugukomera
Nubwo rimwe na rimwe, gusaza k’uruhu hamwe n’iminkanyari bishobora kubaho mu buryo busanzwe, nabyo bivuka biturutse ku myitwarire y’ubuzima nko kunywa itabi, ntabwo bigushimisha, kandi mu gihe hariho byinshi mu ma farumasi byagufasha nk’amavuta, hamwe n’uburyo bundi bw’ubwiza bwo gukemura iki kibazo, umuti wo mu rugo usanzwe kandi udafite ingaruka ni igitekerezo cyiza.
Umuti woroshye gukorwa wo mu rugo ugizwe n’ibintu karemano burigihe n’uburyo bwiza bwo gukoresha ku ruhu kuko n’ibisanzwe / nta miti kandi nta n’ubwo bigira ingaruka mbi.
Igishishwa cy’umuneke kiroroshye gukoresha ku ruhu kugirango ukureho ibiheri n’inkovu zabyo, bigasiga uruhu rusukuye kandi rudafite inenge kandi bikorwa muburyo bworoshye cyane. Icyo ukeneye gusa ni igishishwa cy’umuneke ukajya ugisigaho.
Icyitonderwa: Koresha gusa ibishishwa by’imineke igishya.itarasa n’iyaboze.
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter


text:
Ubusembwa umwana avukana ni ibintu biba bidasanzwe mu mitere y’umubiri urebeye ku isura cyangwa ishusho umwana aba afite akivuka. Guterura injangwe ku mugore utwite kikaba ari kimwe mu bishobora gukurura ubwo busembwa umwana yavukana.Nk’uko tubisanga mu gitabo The Pathologic basis of disease, cyanditswe na Robins, mu icapisho rya 5 ndetse no ku rubuga rwa internet rwa wikepedia, bumwe muri ubwo busembwa bushobora kugaragara umwana akivuka cyangwa ntibube bwagaragara. Urugero nk’ubusembwa buri ku mutima. Hagati ya 40% na 60% z’impamvu zitera ubusembwa abana bavukana ntizizwi.
Ngo izindi mpamvu zitera ubusembwa abana bavukana zirimo:
1.Uruhererekane mu miryango: izi ni mpamvu zituruka mu ihinduka rya bimwe mu bigize uturemangingo bita chromosomes, utu rero tuba dufite amakuru yose yerekeye imikorere ndetse n’imitere y’umubiri, iyo utu duce twangiritse, bimwe mu bice by’umubiri bikorwa nabi ndetse bikazagaragara nk’ubusembwa. Urugero nko kuvukana amaboko mato cyangwa maremare cyane.
2.Udukoko duto cyane dushobora gufata umubyeyi utwite na two dutera ubusembwa abana bavukana ,aha twavuga nk’ababyeyi batwite banduye agakoko gatera SIDA, mburugu, n’utundi duko twavuga nk’agakoko ka rubella gatera ubusembwa iyo umubyeyi utwite akanduye, kagatuma umwana agira ubusembwa ku mutima, kuvukana ishaza, ndetse akavuka adashobora kumva. Cyakora ahangaha, ababyeyi batwite bageze mu gihembwe cya mbere mu byumweru 16 ni bo baba bafite ibyago byo kubyara umwana afite ubu busembwa igihe bafashwe n’agakoko ka rubella.
3.Toxoplasma gondi: iyi ni microbe itera indwara ya toxoplasmose. Iyo umubyeyi utwite yanduye iyi mikorobe mu gihembwe cya mbere, umwana we aba afite ibyago byo kuzavuka afite ubusembwa nko guhuma atabasha kubona, umubyeyi yandura iyi mikorobe iyo ateruye injangwe/ipusi, iyo ariye inyama z’ingurube cyangwa iz’intama zidatetse neza. Si byiza rero ko ababyeyi batwite baterura injangwe mu gihe batwite kuko ishobora kubanduza ikanduza n’abo batwite.
4.Ababyeyi batwite barwaye indwara nka diabete na bo abana babo bavuka bafite ubusembwa nko kuvuka bafite amaguru mato cyangwa afatanye ndetse n’inzoga si nziza ku mubyeyi utwite kuko zitera umwana ubusembwa, kuvukana ubwonko buto n’umutwe muto.
5.Imiti imwe n’imwe nka thalidomide , phenytoin n’indi itandukanye, na yo ngo itera ubusembwa. Ngo muri rusange si byiza ko umubyeyi utwite afata imiti atandikiwe na muganga.
6.Kubura vitamin B12 na byo bitera ubusembwa cyane ku bwonko bw’umwana ndetse akaba yavuka nta bwonko afite cyangwa buri hanze. Aha rero ni ngombwa ko ababyeyi batwite bajya kwa muganga kugira ngo bahabwe iyi vitamine ndetse no gusuzuma ko umwana batwite nta kibazo afite.


text:
Leta ya Ponsiyo ishingiye ku nzigo iteye ubwoba.
Kuri iki cyumweru ndagaruka ku bantu babiri:
1. Madame Cyanzayire uyobora supreme court muri iki gihe ni umunya gitarama. Uyu mwanya yawuhawe avuye muri gacaca, nyuma yo kuba secretary general muri Minijust.
Uyu mudamu inkotanyi zamwishe 3/4 by'umuryango we. Kumushinga Gacaca kwari ukumushinyagurira kuko umucuruzi warangaje imbere y'inkotanyi zamutsembeye abantu ntateze kuburanishwa na gacaca. Nyamara aracuruza bikinjira i gitarama na n'ubu. Cyanzayire we yahisemo gusangira n'inzigo yamunaniye guhora. Yabuze uko agira agwa neza. Icyo yanze cyo ni ukuba ministre w'ubucamanza ubwo Nteziryayo yahungaga. Yaravuze ngo nta myanya ya politiki ashaka. Na Rwigema yaramwinginze aratsemba ariyangira. Ubu ni we uyoboye inkiko zose harimo na gacaca itazamurenganura.
2. Uwa kabiri simuvuga izina mwese muramuzi. Uwo musore ingotanyi zamusanze i Rwamagana zigira ngo ni umututsi zimushyira mu mirimo. Zimuhaye agafuni ngo yice umuhutu. Ashidikanije umwana w'inyenzi amukubita imbunda ku ryinyo rirasimbuka. Araricira arangije akubita umuhutu agafuni arapfa. baramwizera cyane. Bamuha imirimo, aba subutiti i Nyamata, abwira bene wabo kwirega afatanije na Gatambiye. Mucyo arabahemba. Umwe amugira porokireri ku Kibuye, Gatambiye bamujyana muri parike ya Kigali. Gacaca ngo ikomere, bamuzana muri Gacaca i Kigali, ubu ni ho ari n'amenyo ye arimo rimwe ry'ikimanyu.
Yabonye byose n'amaso ye, umunsi yatoboye niba ataraye apfuye, zizata amanyana.
Ubutaha tuzababwira n'abatutsi bazatobora induru zikavuga.
Davis Karamage